text:
Döwlet birleşigi “Türkmenhaly”
“Türkmenhaly” döwlet birleşigi Türkmenistandan arassa ýüň ýüplerden dokalýan meşhur türkmen el halylaryny dünýä bazaryna iberýän esasy tarap bolup durýar.
Birleşigiň esasy wezipesi türkmen el haly we haly önümlerini öndürmekden, halyny dokamagyň usullaryny ulanmakdan, gadymy haly nagyşlaryny we şu ugra degişli irki önümleri gaýtadan dikeltmekden ybaratdyr.
“Türkmenhaly” döwlet birleşiginiňdüzümine çeper halyçylyk kärhanalarynyň 10-sy degişli bolup, bular Türkmenistanyň ähli welaýatlarynda ýerleşýän 100-den gowrak halyçylyk bölümlerini we sehleri özünde jemleýär. Bu çeper halyçylyk kärhanalarynda 5 müňden gowrak halyçy zenanlar işleýär.
Birleşigiň çeper halyçylyk kähanalarynda öndürilýän dürli nagyşly, şekilli we ýüz keşpli halylar hem-de sowgatlyk önümler bilen bir hatarda, türkmen halylarynyň nusgawy görnüşleri işlenip taýýarlanýar. Munuň diňe bir içerki we daşarky bazarlarda bildirilýän islegleri kanagatlandyrmak bilen çäklenmän, ilkinji nobatda onuň türkmen halkynyň çeperçilik medeniýetiniň ajaýyp mirasy bolup durýandygyny görkezmek bilen baglydygyny aýdýar.
Türkmen halylarynyň haýran galdyrýan gözelligini we uzak wagtlap ulanmaga ýaramlylygyny, olaryň tapawutlandyryjy aýratynlygy hökmünde görkezmek bolar, bu aýratynlyklar halyçylyga mahsus ýörelgelerden gelip çykýar. Köp asyrlyk taryhynda halyçylyk sungaty belent derejedäki kämillige ýetirilip, nagyşlaryň çeperçilik taýdan täsirliligi bilen haýran galdyrýar. Türkmen halylarynyň nagyşlarynda türkmen halkynyň gelip çykyşynyň taryhy, onuň pelsepesi we dünýägaraýyşy beýan edilendir.
Türkmen halysy tehniki taýdan taýýarlanylyşy we estetiki many-mazmuny boýunça gadymy, seýrek duşýan zatlaryň hataryna degişlidir. Bu halynyň örän syk dokalmagy onuň esasy aýratynlyklarynyň biri hasaplanýar, çünki halynyň bir inedördül metrinde 200-400 müň we şondan-da köp çitim bardyr. Diýseň syk dokalýandygy üçin halynyň nagşy örän dürs we täsirli bolup görünýär. Halydaky reňkler ýerlikli we göze ýakymlydyr.
Türkmen halysynyň başga-da haýran galdyryjy we gymmatly taraplary bar. Ýyl geçdigiçe, türkmen halysy täze öwüşginlere eýe bolýar: reňkler has ýakymly we ýüz tarapy mahmal ýaly ýumşak bolýar.


c: text/html

text:
Aziada-2017-ä bagyşlanan çagalar suratlarynyň bäsleşiginiň jemi jemlendi
Türkmenistanyň döwlet Çeperçilik akademiýasynyň Sergi zalynda döredijilik bäsleşiginiň jemini jemleýiş dabarasy boldy, oňa ýurdumyzyň ähli künjeklerinden mekdep okuwçylary gatnaşdylar. Ony Türkmenistanyň Bilim ministrligi Magtymguly adyndaky Ýaşlar guramasynyň Merkezi geňeşi, „Güneş“ žurnalynyň redaksiýasy, TDÇA bilen bilelikde guradylar.
Okuwçylaryň ýüzlerçesi baýrakly orunlara dalaş edip, bäsleşigiň guramaçylyk komitetine Aziada -2017-ä hem-de Sagdynlyk we ruhubelentlik ýylyna bagyşlap öz çeken suratlaryny we şygyrlaryny iberipdirler.
Dabara belli türkmen ýazyjy-şahyrlary, nakgaşlar gatnaşdylar, olar bilen söhbetdeşlik we halypalaryň maslahatlary çagalarda uly täsir galdyrdy.
4-11-nji synp okuwçylarynyň 14-si bäsleşigiň aýgytlaýjy tapgyryna çykdylar. Olaryň arasynda „Döwletliler köşgünde“ we Balkanabadyň Çagalar öýünde terbiýelenýänler hem bar.
Surat çekmekde baş baýraga Mary welaýatyndan 9-njy synp okuwçysy Maksat Muhammetgeldiýew mynasyp boldy. Birinji ýeri bolsa Ahal welaýatynyň Tejen şäherinden ýaş nakgaş Nursoltan Gündogdyýewa eýeledi.
Şygyrlar bäsleşiginde Daşoguz welaýatynyň Görogly etrabyndaky 50-nji orta mekdebiniň 10-njy synp okuwçysy Halbibi Satlykowa Baş baýrak gowşuryldy. 1-nji orna Aşgabat şäheriniň ýörüteleşdirilen 4-nji mekdebiniň 11-nji synp okuwçysy Süleýman Hojanepesow mynasyp boldy.
TDÇA-nyň Sergi zallarynyň birinde mekdep okuwçylarynyň suratlarynyň sergisi guraldy, olardan iň gowylary „Güneş“ žurnalynda çap ediler.

robotstxt: allowed

filter: keep


text:
Olimpiýa şäherjigi. Aprel. Başa-baş söweş sungaty sport toplumynyň türgenleşik zaly. Agyr atletika boýunça Aziýa çempionaty. 100 kilogramdanam agyr agramdaky ştangany götermek üçin türkmenistanly zenan türgen çagyrylýar. Soňky, ilki-hä, dartgynly, soňra bolsa buýsançly, ýeňişli medallara, pursatlara şaýat bolup otyrkam...
Olimpiýa şäherjigi. Aprel. Kikboksing boýunça Aziýa çempionaty. Türkmenistanly zenan türgen batyrgaýlyk bilen düşekçä çykýar-da, yklymyň iň güýçli türgenleriniň hatarynda görkezilýän garşydaşyny salymyny bermän ýeňýär. Ýeňiji türkmen gyzyny ýaryşa ýygnanan tomaşaçylaryň ählisiniň şowhunly el çarpyşmalar bilen gutlaýanyna şaýat bolup otyrkam...
Olimpiýa şäherjigi. Aprel. Gysga aralyga suwda ýüzmek boýunça Merkezi Aziýanyň çempionaty. 15 ýaşly türkmen gyzy sebitiň iň gowy suwda ýüzüjileri bilen bäsleşip, kümüş medala mynasyp bolýar. Suwda ýyldyrym tizligini ýatladyp ýüzen, medal gowşurylyş pursadynda-da Aşgabatda geçirilen halkara ýaryşyň ýeňijisi bolmak bagtynyň begenç gözýaşlaryny bukup bilmän duran gyz bilen deň tolgunyp durkam tumarlylar, harmandäliler, zarinalar, banu çeçekler we ýene-ýeneler göz öňüňe gelýär.


text:
02.02.2018. Aşgabatda senagat önümleriniň, enjamlarynyň we döwrebap tehnologiýalaryň Halkara sergisi öz işini tamamlady. Giň möçberli çäre Türkmenistanyň daşary ýurtly hyzmatdaşlary bilen köptaraply söwda-ykdysady gatnaşyklaryny ösdürmeginiň netijeli guralyna öwrüldi we ýurdumyzyň senagatynyň gazananlaryny, şeýle hem bu ugurdaky ägirt uly mümkinçilikleri we ösüş ugurlaryny beýan etdi, bu ulgama hormatly Prezidentimiz Gurbanguly Berdimuhamedow geljek ýedi ýylyň dowamynda ýurdumyzy ösdürmegiň Maksatnamasynda möhüm ähmiýet berýär.
Bu gözden geçiriliş öňdebaryjy ylmy başlangyçlary we senagat işläp taýýarlamalary, täzeçil usullary babatda dünýäniň öňdebaryjylarynyň netijeli çözgütlerini hem-de tejribe alşylmagy üçin oňyn meýdança bolup hyzmat etdi we bu ulgamdaky gatnaşyklaryň täze ugurlarynyň hem-de görnüşleriniň ösdürilmegini şertlendirdi. Sergi daşary ýurtlaryň işewür toparlarynyň geljegi uly türkmen bazaryndaky orunlaryny pugtalandyrmaga bolan isleglerini ýokarlandyrdy. Häzirki döwürde türkmen bazary ýokary sazlaşykly ösüşi, uzakmöhletleýin esasda ýola goýulýan gatnaşyklary giňeltmek üçin oňyn mümkinçilikleri bilen özüne çekýär.
Sergi gatnaşyjylaryň düzüminiň ägirt uly bolmagy, olaryň hatarynda dünýäniň transmilli korporasiýalarynyň, import-eksport boýunça milli söwda assosiasiýalarynyň, iri köpugurly senagat kompaniýalarynyň we ýöriteleşdirilen önüm öndüriji firmalaryň, konsalting guramalaryň bolmagy Türkmenistanyň senagat taýdan ösüşiniň ýolunda uly üstünlikleri gazanýandygyny we ýurdumyzyň dünýä bazarynda bäsdeşlige ukyplylygyny alamatlandyrdy.
Giň möçberli sergi halk hojalygy toplumynyň ähli möhüm ugurlaryny, şol sanda ýangyç-energetika toplumyny, elektroenergetikany, aragatnaşygy, gurluşygy, himiýa senagatyny, dokma pudagyny, gaz we nebit-himiýa, gurluşyk serişdeleri önümçiligini, iýmit önümlerini, söwdany, hyzmatlar ulgamyny öz içine aldy.


text:
ABŞ-nyň senatory Jon Makkain Orsýetiň prezidenti Wladimir Putiniň global howpsuzlygy üçin “Yslam döwleti” atly ekstremist topardan has uly howpdugyny aýtdy we Moskwanyň ABŞ-nyň prezidentlik saýlawlaryna güman edilýän goşulyşmagy sebäpli sanksiýalary girizmäge çagyrdy.
“Men YD topary elhenç zatlary edip bilýär diýip pikir edýärin we men musulmanlaryň dini bilen nämeleriň bolup geçýändigine örän aladalanýaryn” diýip MakKain 29-njy maýda Awstraliýanyň telewizion korporasiýasyna aýtdy.
Şeýle-de MakKein emma “men onuň esasy we [YD] toparyndan hem has möhüm howpdugyny hasap edýärin” diýdi we Putini Ukrainany “bölmekde” we “Baltiýa basyş etmekde” aýyplady.
MakKein Senatyň Ýaragly güýçler boýunça komitetiniň başlygy we ABŞ-nyň Kongresiniň daşary syýasatynda täsirli syýasatçy.
MakKein Orsýetiň ABŞ-da 2016-njy ýylda geçirilen saýlawlara täsir ýetireni subut edilmänkä, Kremliň saýlawlara täsir ýetirmäge synanyşýandygyny, Fransiýadaky saýlawlaryň muňa mysaldygyny aýtdy.


text:
Şu nukdaýnazardan seredilende baş prokuratura şu günki gün Nyýazowyň režiminiň döreden bikanunçylyklaryny aktiw düzedäýmeli ýaly. Üç ýyl gowrak mundan öň adyl sud sistemasy tutuşlygyna bir adamyň kütek erk-islegine doly tabyndy.
Köp sanly kanuny bozmalar esasynda repressiýa sezewar edilen adamlar şu günki günem gözenegiň aňyrsynda otyr. Elbetde, eger häzir Baş prokuratura hakykatdan-da kanunçylyk bilen meşgullansa, ol ozaly bilen öňki sudlaryň eden işlerini, çykaran hökümlerini seljermeli, analiz etmeli.
Nyýazowyň görkezmelerini, buýruklaryny ýerine ýetirmek bilen prokuraturanyň özüniňem kanunlary bozan bolmagy ähtimal. Faktlary gözläp, uzaga gitmäge zerurlyk ýok. Türkmenistanyň ilatynda gorky döreden bu edaranyň arhiwinde şol dokumentler saklanýar.
Baş prokuraturanyň kanunçylyga täzeçe çemeleşmesi geçen ýyllaryň bikanun sud hökümleriniň kanuna garşydygyny aňsatlyk bilen ýüze çykaryp bilerdi. Ýöne beýle wezipe prokurorlaryň öňünde goýulmady.
Ondanam başga häkimiýet hem onuň ideologiýa organlary Nyýazowyň režimine göni hem dogruçyl baha bermekden gaçýarlar. Ýöne şol baha bolmazdan, öňe tarap çynlakaý hereketem bolmaz, jemgyýeti arassalabam bolmaz.
Kadrlaryň ýagdaýy
Kadrlar bilen bagly ýene bir möhüm ýagdaý bar. Kadrlary täzelemek boýunça iş geçirilmedi, onuň sebäbi prokuraturanyň esasy güýçleri Nyýazow döwründe onuň islegine görä terbiýelendi, şol ruhda-da ösüp ýetişdi.
Bu edaranyň işgärleriniň arasynda ýokardan berlen görkezme esasynda bikanun işleri ýerine ýetirmäge mejbur edilen adamlaryň bar bolmagy ähtimal. Şol ýaramaz tejribeler G.Berdimuhamedowyň “Täze galkynyş zamanynda” demokratik özgerişler diýýänine ýardam etmese gerek.
Mundanam başga ýurduň ýolbaşçylygynda Nyýazowyň ýakyn töwereginde bolan, ýokardakylaryň bähbitlerinden ugur alyp, prokuratura köneçe ýolbaşçylyk etmäge höwesek adamlar bar.
Režim tarapyndan gowy okadylan öňki kadrlar “Döwlet adam üçindir” diýen şygary nähili okamalydygyny, oňa nähili düşünmelidigini gowy bilýärler. Iş ýüzünde şol adamyň kimdigi, onuň ady olara aýan.
Hut prezidentiň özünden çykýan berk merkezleşen häkimiýete tarap ugur hemişe kanunçylyk bilen garpyşar, şol darkaşda häkimiýet ýeňiji bolar. Beýleki döwlet ryçaglary bilen bir hatarda Türkmenistanyň Baş prokuraturasy şol ideologik düzgünlere hyzmat etmäge mejbur.
Şu sebäplerden Baş prokuraturanyň ýurduň durmuşyndaky roly “meniňki bolsun” diýerlik däl. Ýurduň beýleki güýç ulanyjy gurluşlary bilen bir hatarda ol režime hyzmat edýär. Netijede halkara reýtinglerinde Türkmenistana ýer togalagyndaky iň repressiw režimleriň biri hökmünde baha berilýär.
Aleksandr Narodetski postsowet döwletleri boýunça britaniýaly bilermen. Şu kommentariýada öňe sürlen pikirler hem-de garaýyşlar awtoryň özüne degişli.


text:
Otaglar
Myhmanhana 8 gatly bolup, 133 otagdan ybarat, olardan 77 sany bir orunlyk, 36 sany iki orunlyk, 19 sany lýuks 1 prezident apartamenti bardyr.
-
Bir Orunlyk Otag
Biziň myhmanhanamyzda 77 sany bir orunlyk otag bar (otagyň meýdany – 19,04 m2),olaryň hemmesi myhmanyň oňaýly ýaşamagy üçin ähli amatlyklar bilen üpjün edilendir. Bir orunlyk otagyň bahasy daşary ýurt raýatlary üçin 80$, ýerli raýatlar üçin bolsa 118 manat, ertirlik bilen...>>>
-
Iki Orunlyk Otag
Myhmanhananyň otaglar fondunda 36 sany iki orunlyk otag bolup, olaryň ählisi myhmanlar üçin zerur bolan enjamlar bilen üpjün edilendir (otagyň meýdany – 19,04 m2). Otagyň bahasy iki adam ýerleşdirilen ýagdaýynda daşary ýurt raýatlary üçin 120$, ýerli raýatlar üçin bolsa 185...>>>
-
Lýuks Otag
Lýuks otaglary- bu iki otagdan ybarat bolup, olar myhman otagy hem-de ýatylýan otagy (otagyň umumy meýdany – 40,72 m2). Myhmanhanamyzda bu görnüşli otaglaryň jemi sany 19-dyr. Lýuks otagyň bahasy daşary ýurt raýatlary üçin 150$, ýerli raýatlar üçin bolsa 303 manat, ertirlik...>>>
-
Prezident Apartamenti
Biziň myhmanhanamyzda 1 sany prezident apartament otagy ýerleşip, bu otag 3 otagdan,aşhanadan hem-de 3 sany hajathana otagyndan ybaratdyr (otagyň umumy meýdany – 83,17 m2). Prezident apartamentyň bahasy daşary ýurt raýatlary üçin 305$, ýerli raýatlar üçin bolsa 503 manat, ertirlik bilen bile....>>>


text:
Osman I
Osman I ýa-da Osman Gazy (1258, Söwüt, Türkiýe – fewral 1326, Söwüt) Osmanly imperiýasynyň gurujysy bolupdyr. Kakasy Ärtogrul Gazy, we ejesi:Halima hatyn Atasy Süleýman şa, Enesi:Haýme hatyn.
Mazmuny
Garaşsyzlygyny gazanmagy[üýtget | edit source]
1299-njy ýylda Anadoly Seljukly türkmen döwletiniň uç begi bolmaklykdan çykyp Söwüt we Domaniçde Osmanly begligini gurdy. Soň hem garaşsyzlygyny yglan etdi. Meşhur taryhçy Halyl Ynaljyga görä Osmanly döwleti garaşsyzlygyny 1302-nji ýylda Goýunhisaz söweşinden soň gazanypdyr. Mongol çozuşlaryndan gaçan Musulmanlaryň begligine sygynmagy bilen syýasy we harby güýçleri artdy. Synyp barýan Gündogar Rim imperiýasyndaky topraklary Türkmenler barha gysyp barýardylar. Türkmenler Gündogar Rim imperiýasyna degişli Iznik we Bursa şäherlerini gabadylar[2].
Ýaşlyk ýyllary[üýtget | edit source]
Osman beg (käbir çeşmelerde Orhun beg) 1258-nji ýylda Söwütde doguldy[3] Çagalyk ýyllaryna degişli takyk maglumatlar ýok. Osman Begiň ömür beýany hakynda maglumatlar örän azdyr. Özi hakyndaky maglumatlar hem öleninden soň 100 ýyl geçen soň ýazylypdyr. Bu eserler arasynda gadymylygyny saklap gelýän Ahmedi (ö. 1414). Dastan we Tewarihi Mülük-Aly Osman. Şükrulla (ö. 1481). Tewarihi Aly Osman atly eserler hakykata ýakyn çeşmerdir. Döwrüne degişli çeşmeler 1422-nji ýyllardan soň ýazylypdyr[4]. Käbir taryhçylara görä [3] kakasy Ärtogrul Gazy (käbir çeşmelerde Ärdogdy beg) Günbatar Anadolyda Söwüt obasy bilen Domaniç ýaýlasynda ýaşaýan Oguz Türkmenleriniň Bozok toparynyň Gaýy taýpasyna baştutanlyk edipdir. Osman Gazy onuň kiçi ogly eken. Taryhçy Ibni Kemal (ö. 1534) Tewarihi Aly Osman atly eserinde Ärtogrul beg Anadola (Ruma) geleninde iki oglunyň bolandygyny, Söwüte baranynda hem kiçi ogly Osman dünýä inipdir[5]. Halk döredijiliginde onuň ejesi ýa enesi Haýma enedir[6]. Taryhçy Ibni Kemal, Osmanyň ýaşlygynda «Ýigitleriň arasynda ýetişendigi» we «Urmakda tutmakda örän başarnyklydygyny» ýazypdyr. 1281-nji ýylda 23 ýaşynda wagty Ahilerden Şeyh Edebalynyň gyzy Malhun hatyn bilen öýlendi. Malhun hatyndan hem Orhan gazy doguldy.
Tagt ugrundaky göreş ýa-da göreşler hakyndaky pikirler[üýtget | edit source]
1281-nji ýylda kakasy Ärtogrul Gazy 90 ýaşlarynda wagtlary wepat bolupdyr. Käbir taryhçylaryň aýtmaklaryna görä Gaýy taýpasynyň begligi üçin Osman Gazy ýakynlary bilen tagt ugrunda göreşipdir. Osman Gazy öz agasy Dündar Gazy bilen beglik ugrunda göreşipdirler. Bu söweşleriň nähili bolup, nähili gutarandygy hakynda çeşme bize hiç zat düşündirmeýär. Söweşiň soňunda Osman beg ýeňilipdir. Osman Gazy şol wagty bir pursat tapyp Dündar begi ok ýaý bilen atyp öldüripdir. Şondan soň Osman beg Oguzlaryň Gaýy taýpasyna baş we beg bolupdyr[3] Hajy Bekdaşyň «Welaýatnama» eserinde Osmanyň beglige geçiş wakasy tapawutlydyr[7]. Gaýy taýpasy Soltanöňiniň ýakynyna göçüp baranlarynda ilki agasy Aýdogmuş we soňra kakasy Ärdogdy (Ärtogrul) beg we birneme has soň Gündiz Alp Gaýy begi bolupdyr. Osman Gazy şol wagtlar öz egindeşleri bilen ýerli Wizantiýaly Ýarhisar, Bilejik,Inegöl, Iznik taraplaryna çozuş edipdir. Wizantiýaly Bursa Tekfury Konýada oturýan Seljukly soltany Alaýeddin Keýkubada ilçileri ugradyp şikaýat edipdir. Seljukly Soltany bolsa Gündüz Alpa habar ýollap bulagaýlyk döredýän jigsi Osman begi ýola salmagyny isläpdir. Gündüz Alp Osman begi tapyp ýigitleri bilen birlikde Koniýa Alaýeddin Keýkubadyň III ýanyna alyp barypdyr. Seljuk Soltany Osman Gazyny görüp begenipdir we ony Soltan Garahöýükde ýaşaýan Hajy Bekdaş Weliniň ýanyna ugradypdyr. Hajy Bekdaş Osmany Gazyny myhmansöýerlik bilen garşylapdyr we öz sellesini onuň kellesine orap täç geýdiripdir. Osman Konýa baranynda Hajy Bekdaş Osman Gaza bir hat beripdir we Soltana bermegini aýdypdyr. Ol hatda Osmanyň öwgüsi bar eken. Seljukly Soltany bu haty okapdyr. Osman gazy Soltanöňiniň merkezi bolan Söwüte baranynda Seljukly soltany oňa «Altyn uçly Sanjak we Teblhana (mehter) ugradypdyr. Bu ýazylanlar Ýazyjy Oglynyň «Seljuknama» atly eserinde hem agzalyp geçilýär[8]. Hajy Bekdaşyň Welaýatnama eseri Gündiz Alp bilen Osmanyň arasyndaky baglanyşyklaryň nähili bolup geçendigini agzamandyr. Birnäçe taryhçy Osman beg bilen jigsi Gündiz Alp bilen söweş bolandygyny we bu uruşlarda Gündiz Alp öldürip uçbegi bolandygyny ýazypdyrlar. Emma käbir taryhçylar Gündüz Alpyň beglige saýlanyp Gündüz Alp bilen söweşe girendigini ýazypdyrlar. Şonuň üçin tagt ugrundaky söweşler göreşler hakyndaky wakalar çekeleşiklidir.
Çäkleriň giňeldilmegi[üýtget | edit source]
Osman Gazy 1280-nji ýyldan 1300-nji ýyllara çenli 20 ýyl boýunça Osmanly döwletini janlandyrmagy üçin Bitaniýada (Bursa-Bilejik-Iznik) Uçbegligiň goşunyny güýçlendirmek üçin birnäçe söweşleri alyp barypdyr. Bu söweşlerde Gazy dostlary Samsa Çawuş, Goňur Alp, Akjagoja, Aýgut Alp, Gazy Abdurahman ýaly beýleki «Alp» begler we bularyň elindäki goşun birliklerine daýanypdyrlar. Osman Gazy öz gyzy Bala hatyna öýlenen Şeýh Edabaly bilen dowamly gatnaşyk saklapdy[3]. Osman gazy başda 1283-nji ýylda Ineköliň golaýynda Nikola bilen bolan «Ermenibili söweşinde» ýeňlişe sezewar bolupdyr. Şol söweşde hemw jigsi Saryhanyň ogly Baý Hoja şehit bolupdyr. 1284-nji ýylda Osman beg 300 kişilik goşun birlikleri bilen Ineköliň golaýyndaky Emirdagynyň eteklerinde ýerleşen «Gulaja Hisar bir gije çozdy se bu galany eýeläpdir. Bu Osmanlylaryň ilkinji gala ýeňişleridir[3][9]. 1286-njy ýylda Osman beg bilen Wizantiýaky birleşen Ineköl ýerlileri bilen «Dominiç söweşi» bolup geçdi. Osman beg bu söweşde ýeňiş gazanypdyr ýöne jigsi Saryhan (käbir çeşmelerde Gündiz Alp) bu söweşlerde şehit bolupdyr. Şondan soň Garajahisar Osman begiň eline geçipdir. Şondan soň Osman Gazy egindeşleri bilen birlikde çozuşlar gurnap başlapdyrlar. Mudurnynyň ýakynlarynda Samsa Çawuş we jigsi Satylmyş we Harmangaýa (Priminos) Köse Mihal güýçleri bilen birlikde Sakarýa derýasynyň golaýlaryna Göýnük taraplara çozuş edipdirler[3]. 1298-1299-njy ýyllarda Osman Gazynyň kuwwatlanmagyndan birahat bolan Bilejik (Belekona) bir toý gurnap ony duzaga düşürmegiň kül-külüne düşüpdir. Osman Gazynyň dosty Harmangaýa bu


text:
Habarlar 16 march 2017
Wakalaryň jümmüşinde
Dohadaky gepleşikler Türkmenistanyň we Kataryň gatnaşyklary giňeltmäge bolan meýillerini berkitdi
Ozal habar berlişi ýaly, düýn Dohada ýokary derejede türkmen-katar gepleşikleri geçirilip, uly üstünlige eýe boldy. Dostlukly döwletleriň Liderleriniň nobatdaky duşuşygynyň jemleri hyzmatdaşlykda toplanan oňyn tejribäni hem-de bar bolan uly mümkinçilikleri nazara almak bilen, taraplaryň döwletara gatnaşyklaryna hil taýdan täze mazmun bermäge çalyşýandygyny tassyklady.
Jemgyýet
Hazarýaka ýurtlaryň wekilleri sebitiň serişdelerini oýlanyşykly peýdalanmagyň ugurlaryna garadylar
Ozal habar berlişi ýaly, on günlük okuw maslahatyna Azerbaýjanyň, Eýranyň, Gazagystanyň, Hytaýyň, Russiýanyň we ýurdumyzyň dürli ministrlikleriniň we pudak edaralarynyň hünärmenleri — Daşary işler ministrliginiň, nebitgaz ulgamynyň, gidrometeorologiýanyň, balyk hojalygynyň, syýahatçylyk, daşky gurşawy goramak, deňiz ulaglary ulgamlarynyň, serhet gullugynyň hem-de birnäçe beýleki düzümleriň wekilleri gatnaşdylar. Okuwlary BMG-niň ýöriteleşdirilen edaralarynda — ÝUNESKO-nyň Hökümetara okeanografiýa komissiýasynda (IOC UNESCO), BMG-niň Ösüş maksatnamasynda, şeýle hem Halkara deňiz guramasynyň we Hazar ekologiýa maksatnamasynyň howandarlygynda hereket edýän Halkara deňiz hukugy institutynda iş tejribesi bolan ýurdumyzyň ...
Hyzmatdaşlyk
Aşgabatda Hazar deňzinde ýüzmegiň howpsuzlyk meseleleri ara alnyp maslahatlaşylýar
Duşuşygyň barşynda deňiz gämileriniň heläkçiliginiň öňüni almak, gämileriň dolandyryjy işgärleriniň hem-de ýolagçylarynyň ömrüni we saglygyny goramak, ulag serişdeleriniň we olarda daşalýan ýükleriň abatlygyny üpjün etmek ýaly ýokarda ady agzalan Teswirnamanyň möhüm wezipelerini çözmek bilen baglanyşykly meseleler ara alnyp maslahatlaşyldy.


text:
2018-nji ýylyň 25-nji martynda geçiriljek Türkmenistanyň Mejlisiniň deputatlarynyň, halk maslahatlarynyň we Geňeşleriň agzalarynyň saýlawlaryna taýýarlyk işleriniň çäklerinde, Türkmenistanyň Mejlisiniň deputatlarynyň we Merkezi saýlaw toparynyň edarasynyň hünärmenleriniň alyp barmagynda Ahal, Balkan, Daşoguz, Lebap, Mary welaýatlarynda we Aşgabat şäherinde okuw maslahatlary geçirildi.
Ýygnaklar ýanwar aýynyň 15-18-i aralygynda geçirilip, oňa saýlaw toparlarynyň, ýerli häkimiýet we öz-özüňi dolandyryş edaralarynyň, syýasy partiýalaryň wekilleri gatnaşdylar. Okuw maslahatlarynda olara saýlawlary geçirmegiň kanunçylyk düzgünleri we öz ygtyýarlyklarynyň çäklerinde saýlawlary guramaçylykly geçirmek boýunça ýerine ýetirilmeli işler barada düşündirildi.
Mähriban halkym! Eziz watandaşlar! Sizi Birleşen Milletler Guramasynyň Baş Assambleýasynyň biziň ýurdumyzyň başlangyjy esasynda 3-nji iýuny «Bütindünýä welosiped güni» diýip yglan etmegi bilen tüý...
Türkmenistanda Saýlawlary we sala salşyklary geçirmek baradaky Merkezi toparyň wekilleri 2018-nji ýylyň 11-nji aprelinde geçirilen Azerbaýjan Respublikasynyň Prezidentiniň nobatdan daşary saýlawlaryna...
Möhüm jemgyýetçilik-syýasy möwsüm bolan Türkmenistanyň Mejlisiniň altynjy çagyrylyşynyň düzümini, welaýat, etrap, şäher halk maslahatlarynyň we Geňeşleriň agzalaryny saýlamagyň gutarnykly netijeleri j...
Örän möhüm jemgyýetçilik-syýasy çäräniň — Türkmenistanyň Mejlisiniň altynjy çagyrylyşynyň deputatlarynyň, welaýat, etrap, şäher halk maslahatlarynyň we Geňeşleriň agzalarynyň saýlawlarynyň gutarnykly...
2018 ýylyň 28 martda Türkmenistanda Saýlawlary we sala salşyklary geçirmek baradaky Merkezi toparyň mejlisi boldy. Onda Mejlisiň VI çagyrylyşynyň deputatlarynyň, welaýat, etrap, halk maslahatlarynyň h...
Garaşsyz Döwletleriň Arkalaşygynyň we Şanhaý hyzmatdaşlyk guramasynyň wekilçilikli synçylar toparlaryndan düzülen halkara synçylaryň metbugat maslahaty boldy. Onda Mejlisiň deputatlaryna saýlawlara ta...
Şu saýlawlarda ilkinji gezek Aşgabat şäherindäki we welaýatlarymyzdaky saýlaw uçastoklarynda ýörite wideo kameralar gurnalyp, on-line düzgüninde saýlawçylaryň ses berişleri internet arkaly Merkezi saý...
Türkmenistanyň Mejlisiniň deputatlaryň saýlawlary boýunça sagat 19-a çenli saýlawçylaryň 91,69% ses berdi. Has takygy, saýlawçylaryň Ahal welaýatynda 92,04%, Balkan welaýatynda 91,84%, Daşoguz wela...


text:
Guramanyň gurluşy
«GS1 Türkmenistan» milli guramasy – agzalarynyň umumy bähbitlerini goramak we tertipnamada beýan edilen maksatlary amala aşyrmak üçin hereket edýän, meýletin, täjirçilik däl birleşmedir. Gurama Türkmenistanyň Konstitusiýasynyň, Türkmenistanyň Raýat kodeksiniň, “Jemgyýetçilik birleşikleri hakynda” Türkmenistanyň Kanunynyň, tertipnamasynyň we Türkmenistanyň beýleki kadalaşdyryjy hukuk namalarynyň esasynda işleýär.
Guramanyň agzalary Guramanyň tertipnamasyny ýerine ýetirýän hem-de ykrar edýän, giriş gatançlaryny tölän, üznüksiz we yzygiderli ýagdaýda agzalyk gatançlaryny töleýän we Guramanyň işine gatnaşýan ýuridik şahslar we telekeçilik işi bilen meşgullanýan fiziki şahslar bolup biler. Guramanyň agzalarynyň deň derejede hukuklary we borçlary bar.
Gurama ýuridik şahs bolup durýar, Türkmenistanyň kanunçylygynda jemgyýetçilik birleşikleri üçin göz öňünde tutulan hukuklardan peýdalanýar we jogapkärçiligi çekýär. Gurama özüne çyzykly şertli belgileri peýdalanyjylary we Türkmenistanyň çäginde çyzykly belgilemäni we awtomatiki anyklaşdyrmany ösdürmeklige gyzyklanma bildirýän taraplary birleşdirýär.
Guramanyň düzümi, şeýle hem ýolbaşçy we ýerine ýetiriji edaralarynyň agzalarynyň sanawy şu ýerde getirilýär:


text:
28 Ocak 2017 Cumartesi
Täze Köpri Söwda Aragatnaşyklarynyň Pugtalanmagyna Ýardam Berer
Täze köpri goňşy döwletleriň arasyndaky söwda aragatnaşyklaryň pugtalandyrylmagyna, ýük we ýolagçy gatnawlarynyň üznüksiz amala aşyrylmagyna ýardam eder.
Ikitaraplaýyn awtomobil köprüsini ýörite demir-beton gurnamalardan gurmak maksat edinilýär. Ministrler Kabinetiniň mejlisinde Türkmenistanyň Prezidenti gurluşyk üçin taslama resminamalaryny tiz işläp taýýarlamagyň zerurdygyny nygtady.
Türkmenistanda häzirki zaman ulag düzümi kemala getirilýär, ýurdumyz logistika merkezlerini hem-de halkara üstaşyr geçelgelerini doretmek baradaky başlangyçlar bilen çykyş edýär.
Kaydol: Kayıt Yorumları (Atom)


text:
4 Haziran 2016 Cumartesi
Schneider Electric-den Täze Tehnologiýalar
Aşgabat şäherindäki «Arçabil» myhmanhanasynda Schneider Electric elektroenergetiki kompaniýasynyň täze önümleriniň görkezilişi geçirildi. Türkmenistanyň öňden gelýän hyzmatdaşy bolan fransuz kompaniýasynyň hünärmenleri iki günlük seminaryň dowamynda slaýdlar görkezip, milli ykdysadyýetiň nebitgaz we energetika pudaklarynyň işgärlerine tehnologiki täzelikleri hakynda gürrüň berdiler.
— 1998-nji ýyldan bäri biziň kompaniýamyz türkmen nebitgaz kärhanalary bilen işjeň aragatnaşyk saklap, olara önümçilik zynjyrynyň ähli bölümleri üçin — suw we gury ýerden çykarmakdan başlap, olary daşamak hem-de saklamak boýunça ýokary netijeleri berip biljek howpsuz hem ygtybarly elektrik üpjünçiligini dolandyryş ulgamlaryny hödürleýär. Bu günki gün biziň ýokary hilli enjamlarymyz Türkmenbaşynyň nebiti gaýtadan işleýän zawodlar toplumynda, Ýaşyldepe, Döwletabat-2, Döwletabat-3, Akpatlawuk ýaly nebit hem gaz ýataklarynda oturdyldy — diýip, Schneider Electric kompaniýasynyň energetika bölüminiň direktory Gennadiý Karabaýew gürrüň berýär.
Nebitgaz toplumy hem-de elektroenergetika ulgamy halk hojalygynyň iň esasy pudaklary hasaplanylýar. Häzirki wagtda hereket edýän senagat hem-de durmuş maksatly desgalar bilen bir hatarda ulanyşa girizilýän täze desgalary üznüksiz we ygtybarly elektrik üpjünçiligi bilen üpjün etmeklige gönükdirilen bilelikdäki täze taslamalaryň durmuşa geçirilmegi türkmen kärhanalarynyň daşary ýurt hyzmatdaşlary bilen işjeň gatnaşyklar saklaýandygynyň aýdyň mysalydyr. Elektrik energiýasyny dolandyrmakda we awtomatlaşdyrmakda dünýäde öňdebaryjy kompaniýa bolan Schneider Electric hem Türkmenistanyň ygtybarly daşary ýurt hyzmatdaşlarynyň biridir.
Kompaniýa energetika we nebitgaz infrastrukturalary, senagat kärhanalary, raýat hem ýaşaýyş desgalary, şeýle hem maglumatlary işläp taýýarlamak boýunça merkezler üçin integrirlenen energiýa babatda netijeli tehnologiýalary döredýär. Kompaniýanyň bölümleri dünýäniň 100-den gowrak ýurdunda, şol sanda Türkmenistanda üstünlikli hereket edýär.
Seminaryň ikinji gününde tegelek stoluň başynda fransuz kompaniýasynyň hünärmenleri türkmen hyzmatdaşlarynyň soraglaryna jikme-jik jogap bererler we özara bähbitli hyzmatdaşlygy ösdürmegiň mümkinçiliklerini ara alyp maslahatlaşarlar.
Kaydol: Kayıt Yorumları (Atom)


text:
Owganystanyň demirgazygynda “Arbaki” diýlip atlandyrylýan ýerli toparlaryň düzüminde hereket edýän etniki türkmenler Gunduz welaýatynyň Kalaýzal etrabynda hüjüme geçdiler, diýip Azatlyk Radiosynyň Owganystandaky habarçysy Şamerdanguly Myrady habar berýär.
Guduz welaýatynyň bu etrabynyň 10 gün mundan öň ekstremistik toparlaryň söweşijileri tarapyndan ele salnandygy habar berildi. Owganystandan gowuşýan maglumatlara görä, hökümet güýçleri bu etraby öz eline geçirmegi entek başarmady.
Hökümet güýçleriniň düzüminde hüjüme geçen ýerli “Arbaki” toparynyň ýolbaşçylaryndan Muhammet Nebi çäräniň 16-njy maýda irden başlanandygyny aýtdy.
Azatlyk Radiosynyň habarçysy Şamerdanguly Myrady Muhammet Nebi komandir bilen söhbetdeş boldy.


text:
Gazagystanyň paýtagtynda sowet hökümetiniň kollektiwleýiş syýasatynyň netijesi bolmagy hasaplanýan, 1931-1933-nji ýyllaryň açlygynyň pidalarynyň hatyrasyna ýadygärlik açyldy.
31-nji maýda Astanada açylan aç çagany tutup duran zenany şekillendirýän beýikligi üç metrlik heýkel NKWD we KGB gizlin gulluklaryň öňki binalarynyň ýerleşýän ýerinde dikildi.
Açylyş dabarasyna gatnaşan ýüzlerçe adamyň arasynda şahyrlar, ýazyjylar we taryhçylar, şeýle-de Almatynyň häkimi we beýleki resmiler boldy.
Ýurdy 1991-nji ýyldan bäri dolandyrýan prezident Nursoltan Nazabaýew heýkeliň açylyş dabarasyna gatnaşmady.
31-nji maý Gazagystanyň syýasy repressiýalaryň pidalaryny ýatlaýan senesi.
Taryhçylar 1.5 million gazagystanlynyň açlykdan heläk bolandygyny hasap edýärler. Şeýle-de 1931-1933-nji ýyllaryň açlygy Ukrainanyň, Demirgazyk Kawkazyň, Wolga regionynyň we Ural daglarynyň günorta böleginiň ýaşaýjylarynatäsir ýetiripdi.
1919-1922-nji ýyllaryň açlygyndan hem ejir çeken Gazagystanyň häkimiýetleri ilat sanynyň ýarysyndan gowrak möçberdäki adam ýitgisine garamazdan açlygyň syýasy sebäplerini ykrar etmekden uzak wagtlap boýun gaçyrypdy.


text:
Soňky aýlarda Türkmenistanyň Ýaragly güýçleriniň hatarynda gulluk edýän esgerleriň azyk bilen üpjünçiliginiň görnetin ýaramazlaşyp, harby gullukçylaryň yzlaryndan ene-atalary tarapyndan getirilýän azyk önümlerine barha kän mätäç bolýandyklary barada maglumatlar gelip gowuşýar.
Ogullary goşun hatarynda gulluk ediýänene-atalaryň Azatlyk radiosynyň habarçysyna aýtmaklaryna görä, esgerler azyk meselesinde “örän horlanýarlar”. “Olar öz ene-atalaryna habar ýollap, yzlaryndan iýmit getirilmegini ýa pul ugradylmagyny ýygy-ýygydan haýyş edýärler” diýip, bu ýagdaýy öwrenýän ýerli synçy aýtdy.
“Çagam horlanmasyn diýip, göteribilen iýmitlermi göterip, ýurdyň o çetinde gulluk edýän oglumyň yzyndan gatnamaga mejbur bolýaryn” diýip, öz adynyň efirde tutulmazlygyny soran aşgabatly ýaşaýjy Azatlyk radiosyna gürrüň berdi.
Aşgabatly enäniň gullukdaky ogly esgerleriň esasy iýmitleriniň arpa ýarmasy bolup durýandygyny, ony iýeniňde aşgazanyň agyrýandygyny we naharyň esli wagtlap siňmeýändigini gürrüň berdi.
Azatlygyň başga bir çeşmesi ýolbaşçylaryň esgerlere goýberilýän azyk önümleriniň azaldylmagy netijesinde dörän meseleleriene-atalaryňhasabynaçözmäge çalyşýandyklaryny gürrüň berdi.
“Harby bölümleriň içinde hususy dükanlaryň açylmagyna rugsat berdiler we esgerler indi şol dükanlarda bar bolan azyk önümlerindensatyn alyp, özbaşlaryna naharlanýarlar” diýip, aşgabatly ene aýtdy.
“Şu ýagdaý sebäpli her kim esger oglunyň yzyndan baryp, olara pul goýup gaýtmaga çalyşýar. Esger oglanlar bolsa, ol puly harby bölümiň içindäki dükan eýelerine berýärler we şol puluň hasabyna gündelik iýjek zatlaryny satyn alýarlar” – Azatlygyň söhbetdeşi gürrüňni dowam etdirdi.
Aýdylmagyna görä, dükan eýelerine beren puly gutaryp,gyssaga düşen esgerlerene-atalaryna hususy dükan eýeleriniň telefon nomerlerini iberip,şol nomerepul geçirmegi haýyş edýärler.
Azatlygyň habarçysy bilen söhbetdeş bolan başga bir aşgabatly harby bölümlerdäki azyk ýetmezçiliginiň hem esgerler, hem olaryň ene-atalary üçin uly kynçylyklary döredýändigini aýtdy.
“Işsizlik, gazanç ýetmezçiligi sebäpli öz güzeranmyzy zordan aýlaýardyk. Indi mellekde ekin ekip, bazarda gök önüm satyp, gapydaky mallarymyzyň hasabyna esger oglumyzyň yzyndan gatnap, ony aç goýmazlyga çalyşýarys” diýip, obaly ýaşaýjy aýtdy.
Emma ýerli synçylar, suw ýetmezçiligi zerarly, obalardaky mellek ýerleriniň hem hemişe derde ýaramaýandygyny, bu hili ýagdaýa düşen ene-atalaryň ne ogullarynyň yzyndan gitmäge, ne pul ibermäge gurbunyň çatýandygyny aýdýarlar.
“Soňky ýyllarda mellekde gök ekmek ýa ozaldan gögerip oturan üzüm, alma, nar agaçlaryňy gurutman saklamak hem uly mesele boldy, sebäbi suw ilkinji nobatda gowça ekýänlere berilmeli we şondan soň melleklere goýberilýär” diýip, Ahal welaýatynyň Tejen etrabyndan gelen daýhan Azatlyk radiosynyň habarçysyna aýtdy.
Ekspertler Türkmenistanyň garaşsyzlyk ýyllaryndaky iň agyr ykdysady krizisini başdan geçirýändigini aýdýarlar. Bu ýagdaý hökümetiň ilata berilýän sosial goldawy azaltmagyna, tebigy gaz, suw we elektrik togy üçin täze nyrhlaryň girizilmegine alyp geldi. Şol bir wagtda Halkara Walýuta fondunyň Türkmenistanda bolan ekspertlerigolaýda döwlet inwestisiýalarynynyň ýene azaldylmagyny maslahat berdiler.
Emma muňa garamazdan, türkmen mediasy soňky ýyllarda Türkmenistanyň harbylarynyň durmyş-ýaşaýyş şertleriniň yzygiderli gowulandyrylýandygyny, täze ýaraglaryň satyna alynaýndygyny we döwlet baştutanynyň goranyş meselelerine aýratyn üns berýändigini habar berýär. Mysal üçin, prezident Berdimuhamedow 21-nji noýabrda Kopetdagyň etegindäki serhet galalarynyň birine baryp, serhetçileriň dynç almagy üçin döredilen şertler bilen gyzyklandy.
Şeýle-de prezident naharhana hem-de aşhana baryp, esgerler üçin döredilen şertler bilen tanyşdy diýip, TDH ýazýar.


text:
Aýatolla hameneýi hezretleri yslam pygamberi hezreti Muhammet(s.a)iň hemde ymam Jafar Sadyk (a.s)iň dünýä gelen günleriniň ýyllygy mynasybetli ýurduň 3 güýjiniň başlyklary, Eýranyň jogapkärleri, musulman ýurtlaryň ilçileri hemde yslam birleşik konferensiýasyna gatnaşan myhmanlary bilen geçiren duşuşygynda sebitiň käbir häkimleriniň Amerika eýermekleri babatly gynanjyny beýan edip Eýran Yslam Respublikasy musulman döwletler bilen agzala bolmaga ykjam däldir we Eýranyň içersinde birleşigi we doganlygy berkarar edişi ýaly yslam dünýäsinde hem birleşigiň berkarar edilmegini ynanýandyr we ony hem yzarlaýandyr diýip nygtadylar.
Eýranyň yslam ynkylabynyň mertebesi beletn ýolbaşçysy Aýatolla hameneýi hezretleri sözüniň dowamynda biz Amerikanyň syýasatlaryna eýerýän seitdäki taraplara nesihat dili bilen ýüzlenýäris we dünýä zalymlaryna hyzmat etmekligiň olaryň özleriniň zyýanyna boljakdygyny we gurhan aýatlary esasynda zalymlar bilen hemralyk etmekligiň heläkçilikden başga netijesiniň bolmajakdygyny aýtýarys diýip beýan etdiler.
Eýranyň yslam ynkylabynyň mertebesi beletn ýolbaşçysy Aýatolla hameneýi hezretleri sözüniň dowamynda duşmanlar tekfiri toparlary döredip şaý we sünnileriň arasynda urş turuzmaklygy niýet edendirler diýmek bilen hudaý tagala biziň duşmanlarymyzy akmak ýaradandyr we şu mesele hem yslamyň duşmanlarynyň maksadynyň ýene bir ybaratda mezhep urşuň başa barmazlygyna sebäp bolandyr diýip nygtap geçdiler.


text:
31-nji maýda onlarça adam Gürjüstanyň paýtagtynda demonstrasiýa geçirip, azerbaýjanly derňeýji žurnalist Afgan Muhtarliniň güman edilýän ogurlanmagyna we zor bilen Baku ugradylmagyna protest bildirdiler.
Protestçiler gürji we iňlis dillerinde ýazylan “Afgan Muhtarlä azatlyk!” diýen şygarlary göterip çykdylar, şeýle-de özüni demokratiýa we Ýewropanyň gymmatlyklaryna hormat goýýandygyny aýdýan Gürjüstanyň hökümetini çäre görmäge çagyrdy.
Muhtarli Azerbaýjanyň prezidenti Ylham Aliýewiň korrupsiýa baş goşmagyny güman edip, geçiren žurnalistika derňewlerinden soň öz howpsuzlygy sebäpli aýaly bilen bilelikde 2015-nji ýylda Gürjüstana gaçyp barypdy.
Muhtarli 29-njy maýda ýitirim boldy. Onuň aklawçysy Elçin Sadykow öz müşderisiniň gürji dilinde gepleýän graždan eşikli adamlar tarapyndan Tbiliside tutulandygyny we maşyna salnyp, urlandygyny 30-njy maýda AÝ/AR-na aýtdy.
Olar Muhtarlini Azerbaýjanyň serhedinden geçirýänçä iki gezek ulag çalyşdylar, diýip aklawçy Sadykow aýtdy. Ol Muhtarliniň özüne gürrüň berendigini aýdyp, žurnalistiň serhetden geçirilmeginden soň jübüsine 10 müň ýewro möçberde puluň oklanandygyny we munuň Azerbaýjanyň polisiýasynyň iş gozgap bilmegi üçin edilendigini habar berdi.


text:
2016-njy ýylda Türkmenistanda umumy bahasy 5 milliard ABŞ dollaryndan gowrak bolan desgalaryň 202-si ulanmaga berildi
2016-njy ýylda Türkmenistanda umumy bahasy 5 milliard amerikan dollaryndan gowrak bolan desgalaryň 202-si ulanmaga berildi.
Şol desgalaryň hatarynda Aşgabadyň Halkara howa menzili, Aziýa halkara demir ýol geçelgesiniň birinji tapgyry, Lebap welaýatyndaky kuwwatly elektrik stansiýa, Oguz han adyndaky Inžener-tehnologiýalar uniwersitetiniň binalar toplumy we beýlekiler bar.
Ýylyň täze gurluşyklarynyň arasynda umumy meýdany 1 million 700 müň inedördül metrden hem geçýän ýaşaýyş jaýlary, köp sanly mekdepler we çagalar baglary, saglygy goraýyş pudagynyň desgalary hem-de “Awaza” milli syýahatçylyk zolagynda myhmanhanalar ulanmaga tabşyryldy.
TDH


text:
Orsýet Moskwanyň geçen aýda Kataloniýanyň garaşsyzlygy boýunça ses berişlik bilen bagly krizisiň döremegine itergi beren “galp maglumat” ýaýradan bolmagy barada Ispaniýanyň liderleriniň öňe süren çaklamalaryny ret etdi.
“Ispaniýanyň häkimiýetleri, NATO we gazetler şol çaklamalary goldap biljek ýekeje-de agramly delil getirmediler” diýip, Kremliň metbugat-wekili Dmitriý Peskow 15-nji noýabrda aýtdy we “biz şol çykyşlary esassyz hasaplaýarys" diýip belledi.
Günbatar liderleri we aňtaw agentlikleri Orsýeti geçen ýyldan bäri günbatar ýurtlarynda “agzalylyk döretmek” we jemgyýetiň pikirine täsir ýetirmek boýunça gizlin kampaniýalary amala aşyrmakda, şol sanda Britaniýanyň Ýewropa Bileleşiginden çykmak boýunça 2016-njy ýylda geçiren ses berişligine we 2016-njy ýylda ABŞ-nyň prezidenti Donald Trampyň saýlanmagyna goşulyşmakda güman edýändigini aýdýarlar.
Ispaniýanyň goranmak ministri Dolores de Kospedal Ýewropa Bileleşiginiň daşary işler we goranmak ministrleriniň duşuşygynda eden çykyşynda sosial mediada Kataloniýanyň ses berişligi hakynda çap edilen köp maglumatlaryň “Orsýetiň territoriýasyndan gelendigini” aýtdy.


text:
Türkmenistanyň Dokma senagaty ministrliginiň «Türkmen haly» önümçilik birleşigi, Türkmenistanyň Zenanlar birleşiginiň Merkezi Geňeşi bilen bilelikde «Berkarar döwletiň bagtyýar zenanlary» atly söhbetdeşlik geçirdi. Onda berkarar döwletimiziň bagtyýar zenanlarynyň jemgyýetçilik durmuşynda, önümçilikde, maşgalada tutýan orny barada giňişleýin gürrüň edildi.
Bahar paslynyň tebigaty gül-gülzarlyga besläp gelýän günlerinde Türkmen halysynyň Milli muzeýiniň ajaýyp foýesi baýramçylyk ruhuna beslendi. Muzeýiň diwarlyklaryndan asylan dürli öwüşginli türkmen halylarynyň gözelligi bilen megerem, hiç bir zady deňäp bolmasa gerek. Dürli döwürlere degişli bu el halylarynyň gözelden-gözel keşbini synlap: «Aperin saňa, gudratly türkmen halysy, aperin saňa, keremli zenan elleri» diýeniňi duýman galýarsyň. Hawa, ilçilikde: «Gudrat görseň, daglara bar» diýilýär, meniň kalbymdan çykan ses bolsa, «Gudrat görjek bolsaň, türkmen halysyny gör...» diýip, onuň üstüni ýetirýär.
Türkmen zenanynyň zehininden dörän ajaýyp halylaryň waspy, indi ençeme asyr bäri aýdylyp gelinýär. Türkmen zenanyna düşünjek bolsaň, onda onuň ezberlik bilen dokan halysyny synla. Şonda sen zenan kalbynyň sedasyna, aýdymyna we söýgüsine düşünersiň.
Hormatly Prezidentimiz Gurbanguly Berdimuhamedow: «Janly rowaýat», «Arşyň nepisligi» ýaly ajaýyp kitaplaryny türkmen halysyna bagyşlap döretdi. Hormatly Prezidentimiziň «Janly rowaýat» kitabyny: «Siziň açan kitabyňyz beýik ynsan kämilliginiň gözbaşy bolan gözellik döretmek sungatyna seýran etmäge çagyrýar» diýen sözler bilen başlamagy tötänden däldir. Sebäbi türkmen halysynyň köpasyrlyk taryhy, onuň gözelligi, şu günki ýeten derejesi, hakykatdan hem, gözellik dünýäsiniň gymmatly hazynasydyr.
Hawa, söhbetdeşlik zenan bagtyýarlygynyň tekrarlanmasy barada boldy diýsek, öte geçmeris. Sebäbi önümçiligiň dürli pudaklarynda zähmet çekýän zenanlar söhbetdeşligiň dowamynda zenan bagty barada buýsanç bilen pikir alyşdylar.
Abadan, asuda Watanda ýaşamak, ýurduň jemgyýetçilik durmuşynda bolup geçýän wakalara işjeň gatnaşmak, islän käriňde zähmet çekmek, döwlet tarapyndan maşgala goraglylygyny duýup ýaşamak — bularyň ählisi zenan durmuşynyň bagtyýarlygynyň aňlatmasydyr.
Türkmenistan Garaşsyzlygyň ilkinji ýyllaryndan başlap zenanlaryň jemgyýetçilik-syýasy durmuşyň ähli ugurlaryna deňhukukly gatnaşmak pikirini berkitmäge gönükdirilen işjeň gender syýasatyny ýöredýär. Ýurdumyzyň jemgyýetçilik-syýasy, durmuş-ykdysady we medeni-ynsanperwer ulgamlarynda alnyp barylýan işlere aýallaryň erkekler bilen deň derejede gatnaşmagyny has-da ýaýbaňlandyrmak üçin zerur bolan şertleri döretmek maksady bilen kabul edilen «Türkmenistanda Gender deňligi boýunça 2015—2020-nji ýyllar üçin Milli Hereketleriň Meýilnamasynda» aýallaryň hukuklaryny üpjün etmegi kämilleşdirmek we mümkinçiliklerini artdyrmak babatda degişli çäreleri amala aşyrmak göz öňünde tutulýar. Ýurdumyzyň 2016—2018-nji ýyllar üçin BMG-niň gender deňligi hem-de zenanlaryň hukuklaryny we mümkinçiliklerini artdyrmak meseleleri baradaky düzümiň Ýerine Ýetiriji Geňeşiniň agzalygyna saýlanmagy halkara bileleşiginiň Türkmenistanyň bu ugurda alyp barýan netijeli işlerini goldaýandygynyň aýdyň subutnamasydyr.
Türkmen halysynyň Milli muzeýiniň esasy hünärmeni Ogulsapar Çarybaýewanyň ýürek buýsanjyny size ýetirmegi makul bildik.
— Bahar paslynyň gözelligi bagşylara aýdym aýtmaga, şahyrlary goşgy goşmaga joşdurýar. Ýurdumyzyň halyçylary bolsa, bahar gözelligini öz dokaýan owadan halylarynda çitimleriň, owadan nagyşlaryň üsti bilen wasp etmäge çalyşýarlar. Göllerinde gözellik döredýän halyçy gelin-gyzlarymyzyň dokaýan ajaýyp halylaryny senetden sungat derejesine ýetirendigi üçin Arkadag Prezidentimize alkyşlarymyzyň çägi ýok. Hormatly Prezidentimiz ýakynda Kuweýt döwletinde we Birleşen Arap Emirliklerinde saparda bolanda şol ýurduň Atçylyk toplumyna we muzeýlerine aýlanyp gördi. Şol muzeýiň eksponatlarynyň başynyň türkmen halysyndan başlanýandygyny eşidip, biz, halyçylar has hem buýsandyk. Biziň ene-mamalarymyzyň çeper ellerinden, yssy mährinden dörän ajaýyp halylarymyzyň dünýä ýüzünde meşhurlyga eýedigine ýene bir ýola göz ýetirdik. Biziň ajaýyp el halylarymyza we olary döreden zenanlarymyzyň sarpasyny belentde tutýan Gahryman Arkadagymyza alkyş aýdýarys.
Şeýle alkyşly sözler Türkmenistanyň Döwlet medeniýet merkeziniň Döwlet kitaphanasynyň işgäri Ýazbibi Orazowanyň, Türkmen halysynyň Milli muzeýiniň baş hünärmeni Enegül Myşşyýewanyň, Türkmenistanyň Ylymlar akademiýasynyň Taryh institutynyň uly ylmy işgäri Tyllanur Ataýewanyň çykyşlarynda hem ýaňlandy.
Nirede çaga gülküsi ýaňlanýan bolsa, nirede ýylyň dört paslynda owadan güller açylýan bolsa, nirede enelere hormat-sarpa goýulýan bolsa, şol döwletiň zenanlary iň bagtyýar zenanlardyr. Türkmen zenanlaryny bagtyýarlygyň eşretli günlerine ýetiren Gahryman Arkadagymyzyň jany sag bolsun, tutýan tutumly işleri rowaç alsyn!
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
TM HYZMAT - SIZIŇ HYZMATÇYŇYZ!
TM HYZMAT - PORTAL-ÝOLGÖRKEZIJI!
TM HYZMAT – bu ilkinji we öz ugrundan ýeketäk portal hem-de ýolgörkezijidir. Orta mekdepleriň, çagalar baglaryň, restoranlaryň, kafelaryň, saglyk öýleriň, ýokary okuw jaýlaryň, söwda merkezleriň, dürli ugrundan telekeçileriň hyzmatlary, egin-eşik magazynlar, tans merkezler, gozgalmaýan emläk agentlikler, okuw merkezler, toý salonlar, gözellik salonlar we şuňa meňzeş ýerleriň maglumatlaryň bolmagy - bizi hakyky ýolgörkeziji edýändir. Şeýle hem TM HYZMAT portal ugrundan hem hyzmatlary hödürleýär, bizde siz: ýurtdaky iň wajyp web saýtlaryň salgylaryny, apk we ios programmalaryň saýlama ýygyndysy, howa maglumaty, şäherde geçirilýän aksiýalar, skidkalar we çäreler hakda bildirişler we şuňa meňzeş hyzmatlar - bizi portal edýändir.
TM HYZMAT portal-ýolgörkezijiň degişli proýektlary.
TM HYZMAT portal-ýolgörkezijiň 2 sany degişli proýekty bar. Olar:
TM HYZMAT MUSIC - TM HYZMAT tarapyndan döredilen aýdym-saz portaly, bärde siz türkmen, türk, rus we daşary ýurt aýdymlaryny ýükläp we diňläp bilersiňiz, şeýle-de aýdymçylaryň terjimehalyny okap bilersiňiz! Aýdymlar wagta-wagtal täzelenip, goşulyp durulýar.
TM HYZMAT BILMELI - TM HYZMAT tarapyndan döredilen göwün açar portaly. Bärde boş wagtyňyzy peýdaly geçirmek üçin ähli mümkinçilikler döredilendir. Dürli temalardan bölümlere bölünip taýýarlanan makalalar, hekaýalar, şeýle hem degişmeler we kitaplary alyp, ýükläp we okap bilersiňiz. Portal iň täze we iň köp okalýan makalalary ulanyjylara saýlama hökmünde hödürleýär!
NÄME ÜÇIN BIZ?
1. TM HYZMAT - köptaraplaýyn web portal hem-de ýolgörkeziji, biziň mümkinçiliklerimiz çäksiz we biz islendik ugurdan bölüm açyp, ulanyjylary çekmäge mümkinçiligimiz bar.
2. Kärhanaňyzy/hyzmatlaryňyzy degişli bölümlere MUGT ýerleşdirmek mümkinçiligi.
3. TM HYZMAT TEAM – topary elmydama portalyň üstünde işleýär, kiçiräjik ýalňyşlyklar, täze ssylkalar, bölümlere goşundylar we ş.m işleri amala aşyrylyp durulýar.
4. Biz elmydama täze mümkinçilikleri gözleýäris.
5. Biz elmydama hyzmatdaşlyga taýýar we täze hyzmatdaş tapmakda işler amala aşyrýas.
6. Hyzmatdaşlyk – bu ýagny birnäçe saýtlardan ýa proýektlardan bize goşmaça ulanyjylaryň gelmegidir. Sebäbi TM HYZMAT web portalyň reklamasy hyzmatdaşlarda hemişelik durýar.
7. Biz siziň sargan reklamaňyzy ulanyjylaryň köp bölegine görkezmek üçin alada edýäris. Iň gyzykly bölümlere bolan girelgeler, ulanyjylar siziň reklamaňyza gaýdyp geler ýaly görnüşde ýerleşdirilen.
8. Biziň hyzmatlarymyzdan peýdalanyp siz uly höwes bilen biziň gün-günden ýetýän üstünliklerimiziň şaýady bolarsyňyz, reklamaňyz bolsa täze ulanyjylary özine çekip durar.
9. TM HYZMAT web portalyň işleýiş tizligi, ýönekeý we uýgunlaşýan dizaýny, düşnükli ýagdaýda ýerleşdirilen bölümler ulanyjylaryň erkin seýil etmegine ýardam berýär.
10. Portaldaky peýdaly, gyzykly we özine çekiji maglumatly bölümler – ulanyjylaryň gelmegini üpjün edip durýandyr.
11. Reklama ýerleşdirmegiň birnäçe görnüşleri, islendik saýlan sahypaňyzda/bölümiňizde ýerleşdirmek mümkinçiligi.
GOŞULMAK ÜÇIN NÄME GEREK?
1. Kärhanaňyz hakda gysgaça maglumat taýýarlaň.
2. Logotip suraty we birnäçe goşmaça suratlar (3-4 sany).
3. Salgyňyz, telefon belgileriňiz.
4. Sosial ulgamlarda bar bolan sahypalaryňyzyň salgylary.
Şu maglumatlary taýýarlap aşakdaky salgylara ugratmagyňyzy haýyşt edýäris.
Ýa-da şu ýerden - Kärhana goşmak formasy
Bizden daşlaşmaň, TM HYZMAT – Siziň hyzmatyňyzda!
Biziň hyzmatdaşlarymyz
BIZIŇ BILEN HABARLAŞMAGYŇ GÖRNÜŞLERI
LINE: admin-tmhyzmat
LINE@: @tkf9716i
INSTAGRAM: https://instagram.com/tmhyzmat
EMAIL: support@tmhyzmat.com
Sorag-Jogap: Gatnaşmak
Teklipleriňizi şu ýerde goýup bilersiňiz!
Teswir galdyr


text:
Önüm baradaky maglumatlary alyşmak (Esasy maglumatlar)
Esasy maglumatlar – bu maglumatlaryň önümiň ýagdaýyny beýan edýän belli bir alamatlarynyň, mysal üçin beýikligi, ini we çuňlugy ýaly muglumatlaryň toplumydyr. GS1 Maglumatlary Global Sinhronlaşdyryş ulgamy (GDSN) söwda hyzmatdaşlaryna önüm baradaky esasy maglumatlary hakyky wagt düzgüninde elýeter etmäge we alyşmaga mümkinçilik berýär. Önümiň esasy maglumatlary GDSN tarapyndan sertifikatlaşdyrylan maglumatlary toplaýja geçirilýär.
Maglumatlary Global Sinhronlaşdyryş ulgamy (GDSN)
Maglumatlary Global Sinhronlaşdyryş ulgamy söwda hyzmatdaşlaryna önüm baradaky barlanan maglumatlary global derejede alyşmagy amala aşyrmaga mümkinçilik berýär. Işewür hyzmatdaşlaryň arasynda önüm baradaky maglumatlary alyşmagyň awtomatiki usulda amala aşyrylmagy we netijeli alşylmagy brendiň tükelligini we bitewiligini üpjün etmäge mümkinçilik berer.
GDSN standartlary barada has doly maglumat almak üçin GS1 Global bilim merkeziniň sahypasy bilen tanyş boluň.
GS1 Source
Häzirki wagtda san kanallarynyň peýdalanylmagyny diňe bir önümleri satmak prosesi talap etmän, eýsem bu önümler baradaky maglumatlaryň has jikme-jik bolmagy we sarp edijileriň barha artýan garaşmalaryna we düzgünleşdiriji häkimiýetleriň talaplaryna laýyk gelmegi talap edilýär. GS1 Source standarty önüm baradaky maglumatlary alyşmak üçin esas bolup durýar. Bu esas size we siziň işewür hyzmatdaşlaryňyza maglumatlary olaryň önümleriň satylýan kanallarynyň üstünden ulanylmagy üçin alyşmagy amala aşyrmaga mümkinçilik berer.
GS1 Source standartlary barada has doly maglumat almak üçin GS1 Global bilim merkeziniň sahypasy bilen tanyş boluň.
Global klassifikator (GPC)
GPC klassifikatory önümleri olaryň esasy häsiýetnamalaryna we beýleki önümler bilen özara gatnaşyklaryna baglylykda kategoriýalara jemlemek bilen klassifikasiýa bölýär. GPC awtomobillerden başlap süýde çenli ähli islendik önümler üçin standartlaryň ählumumy toplumyny teklip edýär.
GPC standartlary barada has doly maglumat almak üçin GS1 Global bilim merkeziniň sahypasy bilen tanyş boluň.
GTIN+ on the web
Biz öz agzalarymyz, standartlaşdyrmak boýunça guramalar (W3C) we gözleg ulgamlaryny işläp taýýarlaýan kompaniýalar bilen bilelikde internetde harytlary has aňsat tapmagy we ýazyp beýan etmegi üpjün etmek meselesiniň üstünde işleýäris.
Biziň GTIN+ on the web standartymyz we işlenip taýýarlanylan gollanma telekeçilik işinde şu artykmaçlyklary üpjün eder:
- sarp edijijiler tarapyndan özlerine zerur bolan önümleri we maglumatlary gözlemeginiň ýokary netijeliligini
- hakyky wagt düzgüninde gözlegiň barşynda önümleriň aýdyňlyk we görnüş derejesini ýokarlandyrmak
- onlaýn düzgüninde önüm baradaky maglumatlaryň dogrulyk derejesini ýokarlandyrmak
- önüm baradaky maglumatlary ykjam enjamlaryň we web saýtlaryň üstünden alyşmagy amala aşyrmagyň hasabyna satuwlaryň möçberini artdyrmak.
GTIN+ on the web standarty we işlenip taýýarlanylan gollanma telekeçilik işinde bu peýdalaryň önüm baradaky maglumatlary struktirlemek we şol maglumatlary GTIN laýyk getirmek arkaly alynmagyny üpjün edýär. Önüm baradaky struktirlenen maglumatlar soňra gözleg maşynlary, smartfonlar we beýlekiler tarapyndan sarp edijiniň tejribesini baýlaşdyrmak we giňeltmek maksatlarynda peýdalanylyp bilner.
GTIN+ on the web standartlary barada has doly maglumat almak üçin GS1 Global bilim merkeziniň sahypasy bilen tanyş boluň.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
Häzirki döwürde, sen klimatyň üýtgemegi bilen öz gündelik ýaşaýyşyňdaky edýän hereketleriň arasyndaky baglanşyk barada pikir edip gördüňmi? Mümkin sen, "Aý, bir adamyň ulanýan zatlary, edýän hereketleriniň täsiri, meselem gaz, nebit gazyp çykarmak, awtoulaglary sürmek netijesinde çykýan hapalar bilen deňeşdireňde ujypsyz bolmaly" diýmegiň hem mümkin. Ýöne seniň irdenden gün ýaşýança ýaşaýyş uçin edýän hemme hereketleriň daşky gurşawda ýitmeýän yz galdyrýar. Ulanýan ulaglarymyz, iýýän iýmitlerimiz, satyn alýan geýimlerimiz, dürmuş ýörelgelerimiz – şularyň hemmesi klimatyň üýtgemegini haýallatmakda uly orun eýeleýärler.
Ýat – adamyň ýaşap geçen islendik pursatlaryny, ýagdaýlaryny, maglumatlary özünde saklaýan we geljekki günlerine ýetirýän ýokary derejeli mehanizmdir.
Ýat öz häsiýeti boýunça uzak wagtlyk we gysga wagtlyk bolup bilýär.
Ilkinji nobatda gysga wagtlyk ýat işläp başlaýar. Siz öz joraňyzyň ýa-da dostuňyzyň dilinden çykan sözi şol wagt ýeňil gaýtalap bilersiňiz, ýöne birnäçe sagatdan soňra sözme-söz ýatlap bilmersiňiz. Sebäbi ol maglumat gysga wagtlyk ýatda saklanandyr. Gysga wagtlyk ýat wagtlaýynça belli bir maglumaty saklap, soňra ornuny uzak wagtlyk ýat bilen çalyşýandyr.
XX asyryň üçünji ýarymy uly ylmy açyşlaryň, tehniki özgerişikleriň we ösüşleriň döwri bolup, lukmançylyk ylymynda hem uly öňegidişlikleri gazanmaga ýardam berse-de, adam saglygyna degişli kynçylyklaryň doly we gutarnykly çözülmegini şu güne çenli gazanyp bolanok.
Dogry, ýokanç keselleriň ençemesini ýeňip geçme ýa-da olara garşy öňüni alyş sanjymlary döretme, keselleriň emele geliş mehanizminiň doly öwrenilmegi we anyklaýyş-tehniki serişdeleriň kämilleşmegi, lukmançylyk ylmynyň ösüşinde ylmyň dürli pudaklarynyň (biologiýa, himiýa, fizika) gazananlaryny ornaşdyrmak hem-de ulanmak adam saglygyny goramakda uly bir ädimiň ädilmegine getirdi.
Adamyň ömrüniň dowamlylygy 45-50 ýyldan 75-85 ýyla çenli uzaldy. Ýöne adam bu ýaşan ömrüni sagdyn geçirip bilýärmi? Ylmy-tehniki ösüşiň gazananlary bilen gurşalan Adam hemişe öz sagdynlygyna güwä geçip bilermi?
Edaraňyzda öňki hödürleýän harytlaryňyza täze görnüşli haryt goşuldy. Bu haryt barada müşderlere haýsy usul bilen aýan edip bolarka? Olary haryt bilen nädip gyzyklandyryp bolarka? Uniwersitetde türkmen talyplary bilen Garaşsyzlyk baýramy mynasybetli çäre geçirmekçi bolýarsyňyz. Çärede nähili çykyşlary, oýunlary ýa-da hezzetleme üçin naharlary taýýarlamaly? Elbetde, bu soraglara, meselelere birnäçe çözgüt tapyp bolýar. Şeýle hem, meselä çözgüt tapmagyň bir-näçe usullary hem bar. Siz nähili usul bilen çözgüt tapýarsyňyz?
Ösüşe çalt we bökdençsiz ýetmek isleýän adam ýa-da islendik göwrümdäki hem-de çylşyrymlylykdaky edara üçin esasy talap – öňde goýulan meseleleriň iň çalt we bähbitli çözgüdini tapmagy başarmakdyr. Bu saýlanan çözgüt bolsa ähli bolup biljek çözgütleriň arasynda az ýitgilisi we has bähbitlisi bolmalydyr. Şuny ýerine ýetirmek üçin meseleleri çözmegiň birnäçe usullary bardyr.
Uklap yatan adamynyň kellesinde bolup geçýän fiziki hadysalary 1952-nji ýyla çenli hiç kim bilmändir. Alymlaryň aglabasy uklap ýatan beýni hereketsiz, rahat we işjeň däl diýip çaklapdyrlar. Ine şol döwürle, Çikagoly talyp Ýudžin Azerinskiý okuwyny tamamlamaly ýylynda, özüniň 8 ýaşly uklap ýatan oglunyň kelle beýnisinde nähili hereketleriň bolup geçýändigini bilmek isleýär. Ony öwrenmek üçin uklap ýatan kelle beýnisiniň elektroensefalogrammasyny bellige alýar. Ol şonda kelle beýnisiniň nerw öýjükleri tarapyndan işlenilip çykarylýan gowşak elektrik togunyň bardygyna göz ýetiripdir. Elektroensefalograf enjamy özündäki çözlenýan kagyz lentasynda bu gowşak elektrik togunyň yrgyldylaryny bellige alypdyr.
Awtoulaglar biziň durmuşymyzy aňsatlaşdyrýarlar. Olar öý hojalygy we işewürlik üçin tapylgysyz kömek bolup durýarlar. Ýöne, siz, awtoulaglaryň siziň saglygyňyza we daşky gurşawa edýän täsiri barada pikir etdiňizmi?
Köne awtoulaglar häzirki zamanyň tehniki we ekologiki talaplaryna laýyk gelenoklar. Olar, ýerli we bütindünýä derejesinde daşky gurşawa düzedip bolmajak zyýan ýetirýärler.
Awtoulaglar bir näçe ýollar arkaly adam saglygyna täsir edýärler.
ÝA-DA ONUŇ ÜÇIN ÝYL BOÝY GEÇIRMELI ÇÄRELERIŇ SANAWY
Adam üçin dünýäde iň gymmatly, iň tapylgasyz hazyna näme? Dogry belleýärsiňiz. Elbetde, saglyk. Sagdyn adam dürs pikirlenmäge, öz meýilleşdiren işlerini amala aşyrmaga, gurmaga, döretmäge, şatlanmaga, başga adamlara kömek etmäge ukyply bolýar. Ýöne saglygy hem goramalydygyny we onuň hem "halyndan" wagtal-wagtal habar almalydygyny, adam ýaşynyň ulalmagy bilen onuň hem ýagdaýynyň üýtgäp bilýändigini ýatdan çykarmaly däldir.
Onuň üçin näme etmeli? Tejribeli we ünsli lukmanyň gözegçiliginde wagtly-wagtynda we ýaşyňyza, saglyk ýagdaýyňyza baglylykda öňüni alyş-anyklaýyş çärelerini geçirmeli. "Wagtym ýok. Onsoň hem, men lukmana nobata durmagy we gan tabşyrmagy halamok" diýip bahana tapmagyňyz mümkin. Ynanaýyň, berk jan-saglyk islendik pidalara mynasyp baýlykdyr.
Hemmeler tarapyndan söýgüli Täze Ýyl baýramçylygy hem ýetip geldi we oňa ulular bilen birlikde çagalarda sabyrsyzlyk bilen garaşýarlar. Garaşylýan baýramçylygyň dogrudan hem şowhunly geçmegi üçin, ony garşy almaga öňünden taýynlyk görülse jübtüne düşer. Bu meselede geliň, astrologlaryň berýän maslahatyny diňläp göreliň. Asmanda monjuk kimin ýylpyldaýan ýyldyzlardan gelip ýeten buýraja Goýunjygyň (Hytaý ýylsanawynda – gök agaç Geçi) – Täze 2015-nji Ýylyň simwolynyň, bize bolan hormatyny, rakyplylygyny, hemaýatyny gazanmagyň inçe syrlaryny bimäge çalşalyň. Baýramçylygyň bosagasynda, biz üçin öz öýmüzi bezemegiň, tagamlary taýynlamagyň we nirede hem-de kim bilen şatlygymyzy paýlaşmagyň düzgünlerini bilme diýseň peýdaly maglumat bolup durýandyr.
"Guraýan, ýarym gurak we gurak ýerlerde, adam işjeňligi ýa-da howanyň çalyşmagy sebäpli bolup geçýän ýer zaýalanmasyna çölleşme diýilýär".1
Birleşen Milletler Guramasynyň
Çölleşmä Garşy Konwensiýasy.
Adam işjeňliginiň ene topraga ýetirýän zyýany kän. Has takygy, ykdysady we senagat işjeňligi sebäpli ýer togalagy öň hiç haçan bolmadyk ýer zaýalanmasyna sezewar edilýär. Ýygnalan görkezijilere görä, ýylda 24 million tonna hasyl berip bilýän toprak ulanyşdan çykýp, gurak ýerleriň 10-20 %-i ýer zaýalanmasyna sezewar bolýandyr.
Использование и распространение материалов рекомендуется, однако, воспроизводство и публикации копий материалов не могут быть использованы в коммерческих целях. Дальнейшее использование разрешается в соответствии с условиями лицензии Creative Commons.
Use and dissemination of the materials is encouraged; however, reproduction and cross-posting of copies may not be used for commercial purposes. Further usage is permitted under the terms of the Creative Commons License.
Materiallary ulanmak we ýaýratmak maslahat berilýär. Emma materiallaryň göçürme nusgalaryny gazanç maksady bilen gaýtadan işläp çap etmek gadagandyr. Bu materaillary mundan beýläk Creative Commons lisenziýasynyň şertlerine laýyklykda ulanmak rugsat edilýär.


text:
29 Ocak 2017 Pazar
Aziada-2017 Maslahaty we Gylyçlaşmak Boýunça Ýaryş
Geçen hepdäniň dynç günlerinde Milli sport we syýahatçylyk institutynda “Aziada-2017: Saglyk. Ruhubelentlik. Dostluk.” atly ylmy-amaly maslahat boldy. “Aşgabat” köpugurly sport toplumynda bolsa dört güne çeken gylyçlaşmak boýunça Türkmenistanyň çempionaty tamamlandy.
Başlanmagyna ýene-de 200 gün galan Ýapyk binalarda we söweş sungaty bounça V Aziýa oýunlaryna taýýarlanmagyň çäklerinde guralan maslahata Sport baradaky döwlet komtetiniň, Milli Olimpiýa komitetiniň wekilleri, ýokary okuw mekdepleriniň mugalymlary, köpçülikleýin habar beriş serişdeleriniň işgärleri, öňdebaryjy türgenler we tälimçiler gatnaşdylar. Maslahatyň barşynda yklym derejesinde geçirilýän toplumlaýyn oýunlarynyň maksatnamasyna girýän sportuň 20-den gowrak gönüşi boýunça görkezme çykyşlary tomaşaçylara hödürlendi.
Maslahat üç bölüme bölündi. Olar Prezident Gurbanguly Berdimuhamedowyň sport boýunça özgertmeleri we dünýä tejribesi; Ýokary derejeli sportda täzeçil tehnologiýalar; Syýahatçylygy ösdürmekda Aziada-2017-niň ähmiýeti diýen mowzuklar boýunça geçirildi. Maslahata gatnaşyjylar öz çykyşlarynda hormatly Prezidentimiziň başlangyçlary netijesinde Berkarar döwletimiziň bagtyýarlyk döwründe sport hereketi henize çenli görlüp – eşidilmedik belentliklere ýetdi diýip bellediler. Paýtagtymyz her ýylda ençeme gezek halkara derejesindäki iri ýaryşlaryň, şol sanda dünýä we Aziýa çempionatlarynyň gçirilýän merkezine öwrülýär. Bu bolsa syýahatçylyk ulgamyny ösdürmäge oňyn täsir edýär.
Şu ýylyň sentýabr aýynda hormatly Prezidentimiz Gurbanguly Berdimuhamedowyň başlangyçlary boýunça gurulýan Aşgabadyň Olimpiýa şäherjigi ilkinji gezek özünde Aziýa oýunlaryny kabul eder. Bu Aziýa oýunlary yklym derejesiniň çäklerinden çykýar, çünki oňa Okeaniýa ýurtlarynyň ýygyndy toparlarynyň 17-si gatnaşar.
… Gylyçlaşmak boýunça Türkmenistanyň çempionaty Balkan, Lebap, Mary welýatlaryndan hem-de Aşgabat şäherinden türgenleriň 70-e golaýyny özünde jemledi. Türgenler gylyçda, şpagada we rapirada biri-biri bilen güýç synanyşdylar. Görnüşleriň ilkinjisinde erkekleriň arasyndaky ýaryşlar has hem çekeleşikli geçdi. Bu ýaryşyň final duşuşygynda bu görnüşde milli çempionatyň ençeme gezek ýeňijisi Muhammet Goçmyradow bilen ençeme halkara ýaryşlarynda baýrakly orunlary eýelän Serdar Baýramow (ikisi hem Aşgabadyň toparyndan) duşuşdylar.
Ilki artykmaçlyk ýurduyzyň häzirki çempionynyň tarapynda boldy. Ol birnäçe şowly hüjümleri geçirdi. Ýöne soňra Serdar duşuşygyň gidişini öz eline aldy hem-de tutluşygy ahyryna çenli ynamly alyp bardy we garşydaşyny 15:9 hasabynda ýeňdi. Gylyçlaşmak býounça ýaryşlarda soňky birnäçe ýylyň dowamynda ilkinji gezek çempionyň çalşandygy bellärliklidir.
Şahsy bäsleşiklerde Meňli Goýunlyýewa (Aşgabat) altyn medallaryň ikisini gazanmagy başardy. Ol şpagada we rapirada gylyçlaşmak býounça hormat münberiniň iň ýokary basgançagyna çykdy. Aýgytly duşuşykda Milli sport we syýahatçylyk institutynyň talyby Balkan welýatynyň toparynyň wekilleri Mariýa Karpowany (15:12) we Kameliýa Melaşşenkony (15:13) ýeňdi.
Pýtagtymyzyň zenanlar ýygyndysy gylyç bilen gylyçlaşmak boýunça altyn medallaryň ýene birini gazandy. Bu ýerde Aýlar Muhammetwaleýewa öz topardaşy Gözel Taýyrowany final duşuşygynda ýeňmegi başardy.
Şpagada we rapirada erkekleriň arasynda bäsleşiklerde birinji orunlary ýene-de aşgabatlylar – sport ussatlary Ahmet Agaýew we Wýaçeslaw Woronin eýelediler. Paýtagtly türgenleriň hemmesi Ýokary sport ussatlygy mekdebinde milli ýygyndymyzyň baş tälimçisi Türkmenistanyň at gazanan tälimçisi Witaliý Kagramanowyň hem-de Alýona Bogdanowanyň ýolbaşçylygynda tälim alýarlar.
Gylyçlaşmak boýunça Balkan welaýatynyň türgenleriniň hem ussatlygynyň ýyl geldigiçe ýokarlanýandygy bellärliklidir. Bu geçen ýaryşda kenarýaka welaýatyň ýygyndy topary iki ýeňiş gazandy, ýagny Balkan welaýatynyň türgenleri erkekleriň we zenanlaryň arasynda rapirada toparlaýyn ýaryşda ýeňiji boldular.
Lebap hem Mary welaýatynyň türgenlerine bu ýaryş tejribe toplamaga oňat mümkinçilik berdi. Bu welýatlaryň merkezlerinde gylyçlaşmak boýunça bölümler mundan üç ýyl töweregi ozal açylypdy. Şonuň üçin hem tälimçilere entek köp işler garaşýar. Ýöne çepionatyň baş emini Tatýana Ýermolaýewanyň pikirine görä, Gündogar welaýatyň hem-de Murgap jülgesiniň gylyçlaşmak býounça ussatlarynyň kämilleşýändigi eýýämden görnüp dur.
Ýaryşyň netijeleri boýunça halkara derejesinde iri ýaryşlaryň birnäçesine gatnaşmaga taýýarlyk görýän milli ýygyndymyzyň düzümi kesgitlener. Iýun aýynyň ortasynda Gonkongda Aziýa çempionady geçiriler. Geljek aý bosa Leýpsigde (Germaniýa) dünýä çempionaty geçiriler. Soňra awgust aýynda Taýpeýde Bütindünýä tomusky Uniwersiada bolar. Uniwersiadanyň maksatnamasyna gylyçlaşmak boýunça ýaryşlar hem girýär.
Kaydol: Kayıt Yorumları (Atom)


text:
Türkmen-özbek işewürler maslahaty
Şu gün “International Hotel Tashkent” myhmanhanasynda Türkmenistanyň Prezidenti Gurbanguly Berdimuhamedowyň Özbegistan Respublikasyna amala aşyrýan döwlet saparyna gabatlanyp, türkmen-özbek işewürler maslahaty geçirildi.
Özbegistanyň Maýa goýumlar baradaky döwlet komiteti hem-de iki ýurduň Söwda-senagat edaralary tarapyndan guralan işewürlik duşuşygy netijeli söwda-ykdysady hyzmatdaşlygyň okgunly ösdürilmeginiň ýolunda ýene bir möhüm ädim bolup, goňşy döwletleriň işewürler toparlarynyň arasynda hyzmatdaşlyk gatnaşyklarynyň işjeňleşdirilmegine ýardam berer.
Türkmen wekiliýetiniň düzümine ministrlikleriň we pudaklaýyn dolandyryş edaralarynyň, şol sanda maliýe we ykdysadyýet, söwda we daşary ykdysady aragatnaşyklar, oba we suw hojalyk, senagat, awtomobil we demir ýol ulaglary, gurluşyk we binagärlik, energetika, aragatnaşyk, dokma senagaty, sport we ýaşlar syýasaty ulgamlarynyň, şeýle hem “Türkmengeologiýa” döwlet korporasiýasynyň, “Türkmengaz”, “Türkmennebit”, “Türkmenhimiýa” we “Türkmenawtoýollary” döwlet konsernleriniň, Türkmenbaşydaky nebiti gaýtadan işleýän zawodlar toplumynyň, “Türkmenhowaýollary” gullugynyň, Deňiz we derýa ulaglary döwlet gullugynyň, Saglygy goraýyş we derman senagaty ministrliginiň “Türkmendermansenagat” birleşiginiň, Syýahatçylyk baradaky döwlet komitetiniň, “Aşgabatsyýahat” we “Lebapsyýahat” syýahatçylyk kärhanalarynyň, Balyk hojalygy döwlet komitetiniň, “Türkmen atlary” döwlet birleşiginiň, Döwlet haryt-çig mal biržasynyň, Söwda-senagat edarasynyň hem-de Ştrihkodlaşdyrmak boýunça milli guramanyň, Aşgabat we Türkmenbaşy dokma toplumlarynyň, “Türkmenulaggözegçilik” döwlet kärhanasynyň, Türkmenistanyň Ylymlar akademiýasynyň, Türkmenistanyň Ylymlar akademiýasynyň Gün energiýasy we Himiýa institutlarynyň, Türkmen döwlet ulag we aragatnaşyk institutynyň, Aşgabat şäheriniň häkimliginiň wekilleri girizildi.
Özbegistanyň paýtagtyna gelenleriň hatarynda Türkmenistanyň Senagatçylar we telekeçiler birleşmesiniň, “Myrat bina gurluşyk”, “Hasar”, “Şerbetli Ak Gar”, “Ak ýaprak”, “Ajaýyp Ussat-Halal Önümleri”, “Owadan Ülke”, “Muhammet-Balkan”, “Ýigit”, “Ak Gaýa”, “Ýüpek Ýol Harytlary”, “Sowukgöz”, “Halys”, “Halk Market” hojalyk jemgyýetleriniň, “Ýüpekçi”, “Nurly Meýdan”, “Derýaplastik”, “Parasatly”, “Berk Ojak” kompaniýalarynyň, “Abadan Haly”, “Hazar balyk” we “Maksat Deri” paýdarlar jemgyýetleriniň, “Hoşzaman”, “Parahat”, “Owadan-Syýahat”, “Zehin”, “Çigildem”, “Biýat”, “Ynamly Belentlik”, “Ukyply Kärdeşler” kärhanalarynyň we köp sanly beýleki hususy düzümleriň ýolbaşçylary we hünärmenleri, hususy telekeçiler bar.
Özbek tarapyndan maslahata döwlet düzümleriniň — Ykdysadyýet, Daşary söwda, Suw hojalygy, Maglumatlar tehnologiýalary we kommunikasiýalary ösdürmek boýunça, Oba hojalygy, Saglygy goraýyş ministrlikleriniň, Maýa goýumlar, Binagärlik we gurluşyk, Syýahatçylygy ösdürmek döwlet komitetleriniň, Gümrük komitetiniň, Daşkent şäheriniň häkimliginiň, Daşary ykdysady iş milli bankynyň, Söwda-senagat edarasynyň, şeýle hem 80-den gowrak iri kärhananyň, holding kompaniýalaryň, energetika ulgamynda ýöriteleşdirilen paýdarlar jemgyýetleriniň, metallurgiýa, howa gatnawlary, demir ýol gatnawlary, nebitgaz, awtomobil, himiýa, derman senagaty, gurluşyk serişdeleriniň önümçiligi, azyk önümleri, aýakgap, mebel, dokma, haly, gön, plastik önümler we beýleki pudaklaryň wekilleri gatnaşdylar.
Çykyş edenler Türkmenistanyň we Özbegistan Respublikasynyň arasyndaky däp bolan dostluk gatnaşyklarynyň täze belentliklere çykýandygyny hem-de anyk netijelere gönükdirilen ikitaraplaýyn hyzmatdaşlygyň okgunly häsiýetini kanagatlanma bilen bellediler.
Hormatly Prezidentimiz Gurbanguly Berdimuhamedowyň Özbegistan Respublikasyna bolan şu gezekki döwlet saparynyň dowamynda gol çekilen resminamalaryň uly toplumy goňşy döwletleriň netijeli hyzmatdaşlygyň mundan beýläk-de çuňlaşdyrylmagyna, giňeldilmegine we diwersifikasiýalaşdyrylmagyna üýtgewsiz taýýardyklaryny tassyklady.
Dostlukly ýurduň Söwda-senagat edarasynyň başlygy Adham Ikramowyň belleýşi ýaly, Özbegistanda Türkmenistana sebitde ygtybarly hyzmatdaş hökmünde garalýar hem-de söwda-ykdysady hyzmatdaşlygyň çuňlaşdyrylmagy, ulag-aragatnaşyk we medeni-ynsanperwerlik ulgamlarynda hyzmatdaşlygyň hemmetaraplaýyn ösdürilmegi goldanylýar.
Şeýle hem 2018-nji ýylyň üç aýynda ýurtlarymyzyň arasyndaky haryt dolanyşygynyň geçen ýylyň degişli döwri bilen deňeşdirilende 55 göterim artandygy bellenildi.
“Şeýle ösüş depgini iki ýurduň kompaniýalarynyň arasynda söwda gatnaşyklarynyň ýola goýulmagy netijesinde mümkin boldy, geçen ýyl Özbegistanyň 40-dan gowrak wekiliýeti ikitaraplaýyn hyzmatdaşlyk meselelerini ara alyp maslahatlaşmak üçin Türkmenistanda boldy” diýip, A.Ikramow belledi.
Duşuşygyň dowamynda türkmen tarapynyň wekilleri ýygnananlary milli ykdysadyýeti ähli pudaklara iň täze tehnologiýalaryň we dolandyrmagyň öňdebaryjy usullarynyň ornaşdyrylmagynyň, bazar gatnaşyklaryna tapgyrlaýyn geçirilmeginiň, hususy telekeçiligiň giňden goldanylmagynyň hasabyna diwersifikasiýalaşdyrylmagyny göz öňünde tutýan Türkmenistanyň ykdysady strategiýasynyň esasy ugurlary bilen jikme-jik tanyşdyrdylar. Şunda daşary ýurtly, ilkinji nobatda bolsa, Merkezi Aziýa döwletlerinden hyzmatdaşlar bilen gatnaşyklaryň giňeldilmegine uly ähmiýet berilýär.
Özbegistan Türkmenistanyň işewür adamlary üçin möhüm söwda-ykdysady hyzmatdaş bolup durýar. Çäklerinden Beýik Ýüpek ýolunyň söwda ugurlary geçen ýurdumyzyň telekeçileri bilen barha ösýän gatnaşyklar özara bähbitli hyzmatdaşlyk üçin uly ähmiýete eýedir diýip, çykyş edenler nygtadylar.
Hormatly Prezidentimiz Gurbanguly Berdimuhamedowyň ýolbaşçylygynda giň gerimli özgertmeleriň yzygiderli durmuşa geçirilmegi hem-de işjeň maýa goýum syýasaty netijesinde biziň döwletimiz köp ýyllaryň dowamynda ykdysady ösüşiniň ýokary depginlerini görkezýär. Iri taslamalaryň onlarçasy, şol sanda transmilli gaz geçirijileri, gazhimiýa, oba hojalyk önümlerini gaýtadan işleýän we dokma toplumlaryny, gurluşyk senagatynyň kärhanalaryny we beýlekileri gurmagyň taslamalary amala aşyryldy we bu işler ýene dowam edýär. Häzirki wagtda ýurdumyzda umumy bahasy ABŞ-nyň 42 milliard dollaryndan gowrak bolan senagat we durmuş maksatly desgalaryň 1600-den gowragy gurulýar, olaryň 99 göterime golaýyny ýurdumyzyň gurluşyk kompaniýalary bina edýär.
Şeýle hem Türkmenistanyň maýa goýum ýagdaýynyň artmagyna köp babatda durnukly jemgyýetçilik-syýasy ýagdaý, kuwwatly serişde-çig mal binýady hem-de halkara hukuk kadalara laýyk gelýän, maýa goýumlaryň ygtybarlylygyny kepillendirýän kanunçylyk ýardam edýär.
Türkmenistan ýewraziýa ýollarynyň çatrygynda ýerleşmek bilen, amatly geoykdysady ýagdaýa eýedir. Şuny nazara almak bilen, ýurdumyzda döwrebap ulag-aragatnaşyk düzümi döredildi. Hususan-da, Gazagystan — Türkmenistan — Eýran transkontinental demir ýoly, Amyderýanyň üstünden geçýän demir we awtomobil köprüleri, Aşgabatda we welaýatlarda gurlan Halkara howa menzilleri ulanmaga berildi. Içerki awtomobil ýollary hem halkara ölçeglere laýyk getirilýär. Ýakyn wagtda Türkmenbaşy şäherinde köpugurly terminallary bolan täze deňiz porty ulanylmaga berler. Ýakyn geljekde bularyň hemmesi Türkmenistany möhüm ulag-logistika merkezine öwrüp, ol Ýewropany Merkezi Aziýanyň we Hazar sebitiniň döwletleri bilen baglanyşdyrar.
Dünýä ykdysadyýetinde bolup geçýän esasy meýilleri we özgerişlikleri nazara almak bilen, hormatly Prezidentimiz Gurbanguly Berdimuhamedow tarapyndan Türkmenistany 2018 — 2024-nji ýyllarda durmuş-ykdysady taýdan ösdürmegiň maksatnamasy işlenip taýýarlanyldy. Ol milli ykdysadyýetimiziň bäsdeşlige ukyplylygyny has-da berkitmegi, ilatyň durmuş derejesini ýokarlandyrmagy ugur edinýär. Şunda ýokary netijeli senagat, gaýtadan işleýän eksport we import ugurly önümçilikleriň döredilmegine, ähli pudaklara innowasion tehnologiýalaryň ornaşdyrylmagyna, olaryň tehniki taýdan täzeden enjamlaşdyrylmagyna aýratyn üns berler. Erkin ykdysady zolaklaryň, daşary ýurt we bilelikdäki kärhanalaryň, paýdarlar jemgyýetleriniň döredilmegi göz öňünde tutulýar. Şunuň bilen birlikde, ýurdumyzda hereket edýän dürli ugurly döwlet kärhanalaryny hususylaşdyrmak dowam edýär. Hususy telekeçiligi höweslendirmek maksady bilen yzygiderli çäreler görülýär.
Türkmenistanda kiçi we orta telekeçiligi goldamak boýunça 2018 — 2024-nji ýyllar üçin döwlet maksatnamasy tassyklanyldy. Häzir eýýäm oba hojalyk önümleriniň we senagat harytlarynyň 60 göterimden gowragy döwlete degişli däl kärhanalar tarapyndan öndürilip, olar öz işiniň gerimini işjeň artdyrýarlar. 2020-nji ýyla çenli döwür üçin ýurdumyzyň jemi içerki önüminde hususy pudagyň paýyny 70 göterime çenli ýetirmek göz öňünde tutulýar. Munuň özi goňşy döwletleriň işewür toparlarynyň arasynda üstünlikli gatnaşyklar üçin ägirt uly meýdandyr.
Işewürler maslahatyna gatnaşyjylara ykdysadyýetiň dürli ugurlarynda hormatly Prezidentimiz Gurbanguly Berdimuhamedow tarapyndan üstünlikli durmuşa geçirilýän syýasat, ýurdumyzyň ykdysadyýetiň dürli pudaklarynda gazananlary hakynda gürrüň berýän wideofilm görkezildi. Özbegistan Respublikasynyň maýa goýumlary baradaky döwlet komitetiniň, Türkmenistanyň Senagatçylar we telekeçiler birleşmesiniň, iki ýurduň Söwda-senagat edaralarynyň wekilleri öz işleri bilen tanyşdyrdylar.
Dürli ugurda mümkinçilikleri bolan özara bähbitli söwda-ykdysady we ylmy-tehniki hyzmatdaşlygy giňeltmäge iki döwletiň hem özara gyzyklanmasyny tassyklamak bilen, işewür duşuşyga gatnaşyjylar hyzmatdaşlygy diwersifikasiýa ýoly bilen ösdürmek boýunça anyk ädimleri ara alyp maslahatlaşdylar. Bellenilişi ýaly, munuň üçin, ähli pudaklarda diýen ýaly, uly mümkinçilikler bar.
Pikir alyşmalaryň çäklerinde söwda gatnaşyklaryny giňeltmegiň, eksport-import amallaryny, birek-birege iberilýän harytlaryň hem-de edilýän hyzmatlaryň sanawyny artdyrmagyň zerurdygy bellenildi. Yzygiderli guralýan sergiler, ýarmarkalar, maslahatlar, işewür forumlary, şeýle hem Türkmenistanyň Söwda-senagat edarasynyň hem-de Özbegistan Respublikasynyň Söwda-senagat edarasynyň arasynda ýokary derejede geçirilen duşuşygyň barşynda gol çekilen Ylalaşyga laýyklykda döredilen Işewürlik geňeşi işewürler düzümlerini ýakynlaşdyrmagyň täsirli guraly bolmalydyr.
Umumy mejlis tamamlanandan soň, iki ýurduň döwlet düzümleriniň we hususy işewürliginiň wekilleriniň arasynda gepleşikler geçirilip, olaryň barşynda özara bähbitli hyzmatdaşlygy giňeltmek, täze bilelikdäki kärhanalary döretmek hem-de iri maýa goýum taslamalaryny durmuşa geçirmek meseleleri ara alnyp maslahatlaşyldy. Iki döwletiň Prezidentleri Gurbanguly Berdimuhamedow we Şawkat Mirziýoýew işewür adamlary bu ugra gönükdirýärler.
Hususan-da, foruma gatnaşan “Uzagrotehmaş”, “Uzbekneftegaz”, “Uzbekowikowkatholding”, “Uzbekgidroenergo”, “Uzbekçarmpoýabzali”, “Ahangaransement”, “Uzawtosanoat”, “Uzawtoýul”, “Uzbekiston Temir Ýullary”, “Uzbekenergo”, “Uzkimýosanoat”, “Uztekstilprom”, “Uzşarobsanoat”, “Uztreýd” paýdarlar jemgyýetleriniň, Nawoýi we Almalyk dag-metallurgiýa kombinatlarynyň, Uzbek metallurgiýa kombinatynyň, kiçi işewürligiň we hususy telekeçiligiň subýektleriniň eksportyny goldamak boýunça gaznanyň, “Sahiý Hamkor”, “Pintak Panel”, “Koksaraý”, “Bektemir matal konstruksiýalary”, “Optima best plast”, “Bahor Plastik”, “Master Bilding Prodakts”, “Sam Silwer Plast”, “Marokand MCM”, «Dentafill Plyus», «Torimed Pharm», «Сhromos Production», «Yaks Quality», «Alimxon Exim Group», «Urgaz Carpet», «Yasham Erkaplan», «Gold Brend Mebel», «Hilton Trade», «Marokand Food Product», «Alviero», «Garant Mebel», «Algoritm Plastik», «Stekloplastik», «Natural Fruit Juice», «Techno Eksport», «East West Invest», «Urgut Elita Servis», «Mega Invest Industrial», «Good Food Group», «Reprocessing.uz», «Milliy Bottlers», «Namangan Porloq Tamirlash Servis», «Classica Shoes International», «Mexmash», «Peng Sheng», «Eko Comfort Elegant», «Toshrabot Textile», «Aji Caps», «Gold Strech», «Omad ZZI», «Krember», «Ice and Gold», «Ziynat Tekstil Servis», «Izopanel», «Comment Pro», «Saver Paints», «Royal Candy», «Art Premium Tex», «Ravshan Yodik Production», «Avangard Prom Stroy» kompaniýalarynyň wekilleri öz tekliplerini we işewürlik pikirlerini taýýarladylar.
Işewürler maslahaty tamamlanandan soňra oňa gatnaşyjylar şeýle duşuşyklaryň geçirilmeginiň dowam etdirilmegi baradaky pikiri aýtdylar hem-de Türkmenistan bilen Özbegistan Respublikasynyň arasyndaky netijeli hyzmatdaşlygyň geljekde hem üstünlikli ösdüriljekdigine, täze anyk many-mazmun bilen baýlaşdyryljakdygyna ynandyrdylar.
Özbegistanyň köpçülikleýin habar beriş serişdeleri Türkmenistanyň Prezidenti Gurbanguly Berdimuhamedowyň Özbegistana döwlet sapary mahalynda iki ýurduň işewürler toparlarynyň wekilleriniň arasynda geçirilen gepleşikleriň netijeleri boýunça şertnamalara we ähtnamalara gol çekilendigini habar berip, bu forumyň ähmiýetini bellediler. Gol çekilen şertnamalarda ABŞ-nyň 250 million dollaryndan gowrak umumy bahasy bolan bilelikdäki taslamalar göz öňünde tutulýar.
Şu gün Daşkentde “Uzeksportsentrde” guralan Türkmenistanyň Milli sergisi öz işini tamamlady. Onda türkmen ykdysadyýetiniň öňdebaryjy pudaklarynyň, şol sanda nebithimiýa, dokma, azyk, lukmançylyk senagaty, oba hojalygy, gurluşyk serişdeleri senagaty, ulag we logistika pudaklarynyň dürli görnüşli önümleri görkezildi. Şeýle çäreleriň geçirilmeginiň işewürlik gatnaşyklarynyň giňeldilmegine ýardam edýändigi hem-de özüniň anyk netijelerini berýändigi Özbegistan Respublikasynyň Prezidenti Şawkat Mirziýoýewiň sergä gatnaşyjylara we onuň myhmanlaryna iberen Gutlagynda billenilýär.
Gutlagda nygtalyşy ýaly, Özbegistan we Türkmenistan strategik hyzmatdaşlardyr, bizi köp asyrlyk dostluk we hoşniýetli goňşuçylyk gatnaşyklary, taryhy-dini we dillerimiziň, medeniýetimiziň, däp-dessurlarymyzyň umumylygy birleşdirýär, häzirki wagtda biziň işewürler toparlarymyzyň arasyndaky ýygjam gatnaşyklaryň barşynda hem-de barha pugtalanýan sebitara hyzmatdaşlygyň çäklerinde uly mümkinçilikler açylýar.
Özbegistanyň dürli ministrlikleriniň we pudaklaýyn dolandyryş edaralarynyň wekillerini, Daşkendiň köp sanly ýaşaýjylaryny birleşdirýän sergä gatnaşyjylaryň umumy pikiri boýunça türkmen harytlarynyň sergisi Türkmenistanyň ykdysady kuwwaty barada aýdyň düşünje almaga, şeýle hem türkmen halkynyň baý taryhy-medeni mirasy bilen içgin tanyşmaga mümkinçilik berýär. Bu barada Özbegistanyň metbugatynyň we halkara köpçülikleýin habar beriş serişdeleriniň sahypalaryndaky maslahat hakyndaky maglumatlarda hem aýdylýar.
Serginiň dowamynda ýurdumyzda ylym we bilim, sport, syýahatçylyk, ahalteke atçylygy ulgamlarynyň ösüşi hakynda gürrüň berýän diwarlyklar uly gyzyklanma eýe boldy. Gözden geçirilişe gelip görenler öz aýratynlygy, aýdyň öwüşgini, nepisligi bilen tapawutlanýan türkmen el halylaryna haýran galdylar. Hazaryň kenarynda ýerleşýän «Awaza» milli syýahatçylyk zolagynyň hem-de Türkmenistanyň we Özbegistanyň çäklerinden geçýän, şol sanda Beýik Ýüpek ýolunyň ugrunda ýerleşen gadymy Merw, Köneürgenç, Horezm, Buhara şäherleriniň üstünden geçýän syýahatçylyk ugurlarynyň mümkinçilikleri bilen içgin gyzyklandylar.
Umuman, Prezidentler Gurbanguly Berdimuhamedowyň we Şawkat Mirziýoýewiň kabul eden çözgütlerine laýyklykda türkmen-özbek hyzmatdaşlygyny mundan beýläk-de ösdürmek maksady bilen guralan Milli sergi we işewürler maslahaty özüniň aýratyn möhümdigini tassyklady. Bu çäreler özbegistanlylary türkmen ykdysadyýetiniň ýeten belent sepgitleri, maýa goýum we eksport kuwwaty bilen tanyşdyrmakdan başga-da geljegi uly täze işewürler gatnaşyklarynyň ýola goýulmagyna ýardam berdi, bu gatnaşyklar Türkmenistanyň we Özbegistanyň işewürler toparlarynyň ähli ugurlar boýunça hyzmatdaşlygyny has-da giňeltmäge mümkinçilik berer.


text:
Döwlet baştutanynyň adyna Ýeňiş Baýramy mynasybetli gutlag hatlary gelip gowuşýar
Onuň Alyhezreti,
Türkmenistanyň Prezidenti
jenap Gurbanguly BERDIMUHAMEDOWA
Hormatly Gurbanguly Mälikgulyýewiç,
Sizi we Türkmenistanyň ähli raýatlaryny Beýik Watançylyk urşunda gazanylan Ýeňşiň 73 ýyllygy bilen tüýs ýürekden gutlaýaryn.
9-njy maý biziň umumy beýik baýramymyzdyr. Bu gün biz atalarymyzyň - frontçularyň, tylyň zähmetkeşleriniň janyny orta goýup, faşizme garşy durmakda görkezen deňsiz-taýsyz edermenliklerini ýatlaýarys.
Uruş ýyllarynda taplanan şöhratly dostluk we birek-birege düşünişmek däpleriniň Russiýa bilen Türkmenistanyň arasyndaky hyzmatdaşlyk gatnaşyklaryny mundan beýläk-de berkitmek üçin pugta binýat boljakdygyna ynanýaryn.
Beýik Watançylyk urşunyň Siziň ýurduňyzda ýaşaýan ähli weteranlaryna berk jan saglyk, abadançylyk we uzak ömür baradaky arzuwlarymy ýetirmegiňizi haýyş edýärin.
Hormatlamak bilen,
Wladimir PUTIN,
Russiýa Federasiýasynyň Prezidenti.
Onuň Alyhezreti,
Türkmenistanyň Prezidenti
jenap Gurbanguly BERDIMUHAMEDOWA
Hormatly Gurbanguly Mälikgulyýewiç,
Belarus Respublikasynyň halkynyň adyndan hem-de hut öz adymdan Sizi Beýik Watançylyk urşunda gazanylan Ýeňiş güni bilen tüýs ýürekden gutlaýaryn.
Uruş ýyllarynyň agyr synagyny geçen frontçularyň we tylyň zähmetkeşleriniň edermenliklerinde biziň doganlyk halklarymyzyň bitewüligi, mizemez ruhy we Watana bolan çuňňur söýgüsi öz beýanyny tapdy.
Söweş meýdanlarynda gurban bolan gahrymanlar hakyndaky ýatlamalar, biziň erkin we garaşsyz durmuşymyzy gorap saklanlara çuňňur hoşallyk duýgulary asyrlarboýy öçmez we däp bolan dostlukly belarus-türkmen gatnaşyklary üçin pugta esas bolup hyzmat eder.
Hormatly Gurbanguly Mälikgulyýewiç, Size berk jan saglyk, abadançylyk, uly üstünlik, Siziň ýurduňyzyň halkyna bolsa parahatçylyk, ylalaşyk hem-de gülläp ösüş arzuw edýärin.
Hormatlamak bilen,
Aleksandr LUKAŞENKO,
Belarus Respublikasynyň Prezidenti.
Onuň Alyhezreti,
Türkmenistanyň Prezidenti
jenap Gurbanguly BERDIMUHAMEDOWA
Hormatly Gurbanguly Mälikgulyýewiç,
Sizi we Türkmenistanyň dostlukly halkyny Beýik Watançylyk urşunda gazanylan Ýeňşiň 73 ýyllygy bilen tüýs ýürekden gutlaýaryn.
Adamzat taryhynda iň weýrançylykly we gan döküşikli uruşda hem-de tylda görkezilen deňsiz-taýsyz gahrymançylyk, edermenlik, sabyr-kanagat hem-de gaýduwsyzlyk biziň halklarymyzyň şöhratly ýyl ýazgysyna hemişelik girdi.
Uruş ýyllarynyň ýowuz synaglaryny geçen halklarymyzyň arasyndaky dostluk we birek-birege goldaw bermek gatnaşyklarynyň hemmetaraplaýyn hyzmatdaşlygy we iki ýurduň arasyndaky köpugurly gatnaşyklary mundan beýläk-de ösdürmek üçin pugta binýat bolup hyzmat etjekdigine ynanýaryn.
Hormatly Gurbanguly Mälikgulyýewiç, Size, uruş weteranlaryna we tylda zähmet çekenlere, Türkmenistanyň tutuş halkyna parahatçylyk, abadançylyk, uly üstünlik arzuw edýärin.
Hormatlamak bilen,
Ilham ALIÝEW,
Azerbaýjan Respublikasynyň Prezidenti.


text:
“Ahal” topary AFK-nyň Kubogy ugrundaky saýlama ýaryşlara ynamly başlady
Türkmenistanyň çempionatynyň kümüş medalyna hem-de ýurdumyzyň Kubogyna eýe bolan “Ahal” topary “AFK-nyň Kubogy - 2018” ýaryşynda 23-nji ýanwarda Bişkekde ilkinji saýlama duşuşygyny geçirdi.Biziň toparymyz Gyrgyzystanyň Kubogynyň eýesi Bişkegiň “Dordoý” topary bilen duşuşdy.
Biziň futbolçylarymyz oýny ynamly başlap, eminiň jürlewgi ýaňlanandan soň köp wagt geçmänkä, pökgini bäsdeşleriniň derwezesine geçirmegi başardylar. Süleýman Muhadow bu duşuşykda ilkinji pökgini geçirdi. Oýnuň netijeli başlanmagy ýeňşi has-da berkitmäge höweslendirmeli ýaly bolsa-da, duşuşygyň 19-njy minutynda gyrgyz topary hasaby 1:1-edeňledi.
Oýnuň ikinji ýarymynda “Ahalyň” futbolçylary bäsdeşleriň derwezesine yzygiderli hüjüm etdiler. Oýnuň 75-nji minutynda Myrat Annaýew dürs urgy bilen öz toparyny öňe çykardy, şondan 11 minut geçenden soňra bolsa, ol ýene-de bir pökgini, üçünji pökgini geçirdi.
Baş tälimçi Röwşen Meredowyň tälim berýän oýunçylarynyň myhmançylykda gazanan bu üstünligi 30-njy ýanwarda Balkanabatda geçiriljek jogap duşuşygynda türkmen futbolçularynyň ýeňiş gazanjakdygyna ynam döredýär. Biziň toparymyza ýaryşlaryň indiki tapgyryna çykmak üçin öz ýerinde hatda az hasap bilen utulmak hem ýeterlikdir.“Ahal”-“Dordoý” toparlarynyň ýeňijisi Aziýa futbol konfederasiýasynyň Kubogy ugrundaky ýaryşlaryň esasy tapgyryna çykmak üçin ýene bir saýlama tapgyryň synagyndan geçmeli bolar.
Türkmenistanyň çempiony, Aşgabadyň “Altyn Asyr” topary bolsa eýýäm toparlaýyn ýayşlara gatnaşmaga hukuk gazandy.


text:
Hyzmatdaşlyk
Sankt-Peterburgda “Türkmenistan-Beýik Ýüpek ýolunyň ýüregi” atly fotosuratlar sergisi guraldy
Dabara Sankt-Peterburgyň Milletara gatnaşyklar boýunça komitetiniň başlygynyň orunbasary Wadim Okruşko, Sankt-Peterburgyň baş müftisi, Sankt-Peterburgyň Daşary gatnaşyklar boýunça boýunça komitetiniň we Milletler öýüniň işgärleri, şäheriň milli-medeni birleşikleriniň ýolbaşçylary, bu ýerde ýaşaýan türkmenleriň wekilleri, talyplar we ýaşlar birleşikleriniň işjeňleri, alymlar we sungat işgärleri gatnaşdylar.
Türkmenistan ählumumy maglumatlar ulgamyna goşulýar
Soňky ýyllarda biziň ýurdumyz hormatly Prezidentimiz Gurbanguly Berdimuhamedowyň ýolbaşçylygynda dünýä ýüzünde giňden wagyz edilmegine mynasyp üstünlikleri gazandy. Milli Liderimiziň işjeň syýasaty, ýurdumyzyň ägirt uly ykdysady we durmuş ösüşi Türkmenistany dünýäniň sazlaşykly ösýän döwletleriniň hataryna çykardy we oňa halkara bileleşigiň ünsi güýçlendi.
Türkmenistanyň Mejlisinde bolan duşuşyk
Söhbetdeşligiň barşynda myhman şu ýylyň martynda geçirilen, hormatly Prezidentimiz Gurbanguly Berdimuhamedowyň oňyn syýasaty bilen baglanyşyklylykda Garaşsyz, Bitarap Türkmenistanda amala aşyrylýan demokratik özgertmeleriň täze tapgyry bolan Mejlisiň VI çagyrylyşynyň deputatlarynyň saýlawlarynyň ähmiýetlidigini belledi.
Astrahan oblastynda Türkmenistanyň Prezidentiniň sowgady bolan Magtymguly Pyragy adyndaky mekdep açyldy
Çärä Astrahan oblastynyň gubernatory A.Žilkin, Russiýa Federasiýasynyň daşary işler ministriniň orunbasary G.Karasin hem-de Russiýa Federasiýasynyň bilim we ylym ministriniň orunbasary P.Zenkowiç, “Ýedinaýa Rossiýa” partiýasynyň Astrahan sebit bölüminiň we oblast dumasynyň wekilleri, şeýle hem wise-premýer, ýurdumyzyň daşary işler ministri R. Meredowyň ýolbaşçylygyndaky Türkmenistanyň resmi wekiliýeti gatnaşdy. Dabara köp sanly ýerli ýaşaýjylar ýygnandylar, Astrahanyň ýokary okuw mekdeplerinde bilim alýan türkmen talyplary hem geldiler.
Milli hünärmenler tebigy betbagtçylyklaryň töwekgelçiligini azaltmak boýunça halkara tejribesi bilen tanyşdylar
Duşuşyga ýurduň ugurdaş ministrlikleriniň we pudak edaralarynyň, halkara guramalarynyň we BMG-nyň agentlikleriniň wekilleri gatnaşdylar. Daşky gurşaw boýunça bilermenler suw üpjünçiligi, arassaçylyk, ýaşaýyş jaýlary, saglygy goraýyş, energetika we ulaglar ýaly ulgamlarda usulýetiň dünýä tejribesi bilen tanyşdylar.
Tbiliside dünýä goşulyşma işlerinde Türkmenistanyň eýeleýän ornuna bagyşlanan maslahat geçirildi
Maslahatda MYA-nyň prezidenti Georgi Kwesitadze, türkmen diplomatik wekilhanasynyň ýolbaşçysy Döwletmyrat Myradow, syýasatşynas, Gruziýanyň at gazanan žurnalisti Badri Naçkebiýa, Jawahişwili adyndaky Tbilisi döwlet uniwersitetiniň professory L. Metreweli we beýlekiler çykyş etdiler.
Russiýada «Amul — Hazar 2018» halkara awtorallisiniň tanyşdyrylyş dabarasy geçirildi
Awtomobil ýaryşlarynyň dünýäsinde täze taslama köpçülikleýin habar beriş serişdelerinde hem abraýly işewürlik toplumynda — Halkara söwda merkezinde, «Crowne Plaza Moskow» klub binasynda tanyşdyryldy.
Sebit işçi toparynyň mejlisi
Duşuşyk “Merkezi Aziýada suw serişdelerini serhetüsti dolandyrmak” atly halkara hyzmatdaşlyk boýunça german jemgyýetiniň maksatnamasynyň (GIZ) ýardam etmeginde AHHG-niň Ýerine ýetiriji komiteti tarapyndan guraldy. Oňa Gazagystanyň, Täjigistanyň, Türkmenistanyň hem-de Özbegistanyň AHHG-niň Ýerine ýetiriji komitetindäki, Durnukly ösüş boýunça döwletara toparyndaky (DÖDT), Döwletara utgaşdyryjy suw hojalyk toparyndaky (DUSHT) wekilleri, ADSM-4-i işläp taýýarlamak hem-de AHHG-niň işiniň düzümleýin-hukuk gurallaryny kämilleşdirmek boýunça iş toparlaryň düzümine girýän bilermenler, Merkezi Aziýanyň Sebit ekologiýa merkeziniň (CAREC) hem-de ...
Türkmenistan ekologiýa ulgamynda halkara hyzmatdaşlygy işjeňleşdirýär
Paýtagtymyzyň “Arçabil” myhmanhanasynyň mejlisler zalynda geçirilýän foruma ýurdumyzyň dürli ministrlikleriniň we pudaklaýyn dolandyryş edaralarynyň, BMG-niň Ösüş maksatnamasynyň (BMGÖM), BMG-niň Merkezi Aziýa üçin öňüni alyş diplomatiýasy boýunça sebit merkeziniň, Ýewropa Bileleşiginiň, Bütindünýä bankynyň, Ösüş we hyzmatdaşlyk şweýsar agentliginiň, Merkezi Aziýanyň Sebit ekologiýa merkeziniň we beýlekileriň wekilleri gatnaşýarlar.


text:
Sorag-jogap gullugy
MTS-iň Sorag-jogap gullugyna telefon arkaly ýüz tutulanda edilýän hyzmatlar:
Hyzmatlary birikdirmek we öçürmek:
- SMS
- Belgini awtomatiki anyklaýjynyň garşysyna goýulýan enjam (AntiAON)
- Belgini anyklaýjynyň garşysyna goýlan enjamy döwýän (AntiAON döwüji)
- Täzeçe salgylamak (başga salga ibermek)
- Garaşmak/çagyryşy saklamak
- Maslahat-aragatnaşyk
- Halkara ygtyýarlylyk
- GPRS
- MMС
- Internet-bukja
- SMS-bukjalar
Maslahatlar:
- Şahsy hasaplary birleşdirmek/bölmek
- Hyzmatlar we töleg meseleleri boýunça
- Möhüm müşderilere hyzmat etmek boýunça
- Ulgamlaryň hyzmatlarynyň işlemegi üçin enjamlary sazlamak boýunça
- Maglumatlary paket bilen geçirmek üçin enjamlary sazlamak boýunça
- Rouming hyzmatlarynyň meseleleri boýunça
- Gudok hyzmatynyň işiniň meseleleri boýunça
- Hasaplary bölmek meseleleri boýunça
- Beýleki maliýe meseleleri boýunça
Şeýle hem:
- PIN we PUK bloklaryny açmak
- Belgini aktiw dällik blokdan açmak
- Şahsy hasap barada maglumat bermek
- Wagtlaýyn togtatmak/işletmek
- Söýgüli belgini işletmek we çalyşmak
- Ýeňillik paketini işletmek
- Hyzmatlaryň öňünden töleginiň, faks boýunça iberilmeginiň hasaplaryny düzmek
- Şahsy hasaplaryň düzümi we mazmuny boýunça düşündiriş bermek
Kod sözi — MTS-iň Sorag-jogap gullugyna ýüz tutulanda pasportyň we şahsyýeti tassyklaýan beýleki şahsyýetnamalaryň maglumatlaryny çalyşýan müşderiiň werbal anyklaýjysydyr.
Müşderi kod sözüni diňe telefon boýunça müşderi hyzmaty edilende peýdalanyp biler.
MTS mobil telefonyndan we şäher telefonyndan: (+993 66) 300890
MTS mobil telefonyndan 0890 belgä we (+993 66) 300890 belgä jaňlar, Türkmenistanyň islendik ýerinden – mugt.
Elektron poçta boýunça hyzmat etmek: 0890@mts.tm
Hyzmat etmegiň tertibi
Bellikler
- Siziň sorag-teklibiňiz jogapsyz galmaz, sebäbi Biz ätiýaç nusgalary özümizde galdyrýarys.
- Atsyz sorag-teklipler işlenilmeýär. Bu sebäpden Siz identifikasiýadan geçmeli (şahsy taraplar: telefon belgisi, FAAa, pasport maglumatlary). Müşderilerimiz bolan edara görnüşindäki taraplardan gelen hatlary korporatiw müşderiler bilen işleşýän bölümine geçiriler.


text:
Ýuwaş okean Alýansynyň döwletleri – Çili, Meksika, Peru we Kolumbiýa, şeýle-de Barbados EKSPO-2016 halkara ýöriteleşdirilen sergisine gatnaşmaga isleg bildirdi. Şeýlelikde, bu sergä gatnaşjak döwletleriň umumy sany 111-e ýetdi.
Sergä gatnaşmaga täzelikde isleg bildiren döwletleriň wekilleriniň aýtmagyna görä, onuň “Geljegiň energiýasy” atly şygary Ýuwaş okean Alýansynyň döwletleri üçin aktual bolup durýar. Çünki olar täzeden döredilýän energiýany almagyň usullaryny yzygiderli öwrenýärler. Meselem, Çilide dag magdan senagaty güýçli depginde ösendigi sebäpli, köplenç halatda Gün we ýel energiýasy peýdalanylýar. Peruda gidroenergiýa resurslarynyň, tebigy gazyň ätiýaçlyklarynyň gaz kondensatynyň bardgygyna garamazdan, Gün, ýel we geotermal energiýasyny ösdürmäge üns berilýär. Kolumbiýa Gün energiýasy bilen işleýän awtomobil öndüren ýurt hökmünde energiýanyň alternatiw çeşmelerini öndürmäge gyzyklanma bildirýär. Meksika nebit gazyp alýan döwlet hökmünde energiýanyň täze görnüşlerini gözlemegini dowam etdirýär.
Bu sebitde Kosta-Rika täzeden alynýan energiýany öndürmekde dünýä boýunça öňdebaryjylaryň biri bolup durýar. Olar ulanýan energiýalarynyň 90 göterimini alternatiw çeşmelerden alýarlar.
«expo2017astana.com» saýtynyň materialyny terjime eden Goçmyrat Orazberdiýew.
EKSPO-2017 sergisine gatnaşmaga isleg bildirýän döwletleriň sany 111-e ýetdi
Ýuwaş okean Alýansynyň döwletleri – Çili, Meksika, Peru we Kolumbiýa, şeýle-de Barbados EKSPO-2016 halkara ýöriteleşdirilen sergisine gatnaşmaga isleg bildirdi. Şeýlelikde, bu sergä gatnaşjak döwletleriň umumy sany 111-e ýetdi.


text: Birnäçe ekran eserleriniň prodýuseri, 2019-njy ýylda prokata goýberiljek “Iks adamlar: gara Finiks” filminiň režissýory Saýmon Kinbergiň “355” atly täze kinosynda dünýäniň çar künjünden meşhur aktrisalar surata düşer. Zenan jansyzlaryň halkara meseläni çözüşleri barada gürrüň berýän filmde Oskaryň dalaşgäri, amerikaly Jessika Çesteýn, hytaýly Fan Binbin, şeýle-de oskarly aktrisalar — ispaniýaly Penelope Kruz, fransiýaly Marion Kotiýýar hem-de asly keniýaly Lupita Nýongo dagy dürli keşpleri janlandyrar. “Ýerine ýetirip bolmajak tabşyryk” filmlerine çalymdaş kinonyň ssenarisini Teresa Rebek ýazar. Uruşly we triller görnüşli kinonyň 2019-njy ýylda prokata çykmagyna garaşylýar.


text:
17-nji we 28-nji maý arasynda geçirilmegi planlaşdyrylan 70-nji Kann halkara kino festiwalynyň esasy tapgyrynda bäsleşjek filmleriň sanawy aýan edildi.
Sanawda Sofia Coppola, Michael Haneke, François Ozon, Fatih Akyn ýaly tanymal režissýorlaryň ýanynda, döwrebap rus kino sungatynyň iň meşhur režissýorlarynyň biri - Andreý Zwýagintsewiň hem ady bar. Ol režissýor kino festiwalda "Söýgüsizlik" atly täze filmini köpçülige hödürlär.
Andreý Zwýagintsew 2003-nji ýylda ekranlara çykan "Gaýdyş" atly kinofilmi bilen bilelikde her filmi uly seslenme döredýan, kinolaryna sabyrsyzlyk bilen garaşylýan, festiwaldan baýraksyz gaýtmaýan bir režissýordyr.
Onuň 2014-nji ýylda surata düşüren, häkimiýetiň ýumrujy güýjünden söz açýan "Lewiafan" atly kinofilmi-de sungat hem-de jemgyýetçilik gymmaty taýdan soňky döwrüň iň köp seslenme döreden filmleriniň biri hasaplanýar.
Andreý Zwýagintsew "Söýgüsizlik" atly kinofilmini "Lewiafan" atly filmini tamamlandan bir ýyl soň surata düşürmäge başlapdyr.
"Ýelena" we "Lewiafan" atly kinolardan soň režissýoryň bu filmi hem sosial tema bagyşlanypdyr. "Söýgüsizlik" atly kino aýrylyşjak bolýan bir çatynja hakyndadyr.
Ondaky gahrymanlar entek doly aýrylyşmandyr, ýöne erkek adamyň indi başga söýgülisi, aýalyň bolsa barly janköýerleri bar.
Resminama, iş kagyzlary, kazyýet işleri bilen garabaşyna gaý bolan är-aýal aýrylyşma işleri bilen 12 ýaşyndaky ogly Alýoşany ýadyndan çykaryp, onuň durmuşyny hem bozýarlar.
Aladalar sebäpli Alýoşa gaýyp bolýar
Režissýoryň aýtmagyna görä, "Söýgüsizlik" atly kinofilmi swed režissýory Ingmar Bergmanyň "Maşgala durmuşyndan sahnalar" atly filminden ylham alyp surata düşürýär.
Kinofilmiň baş rollaryny Marýana Spiwak we Alekseý Rozin ("Ýelena" we "Lewiafan" atly kinolarda hem oýnapdyrlar) ýerine ýetirýärler.
"Sözgüsizlik" atly kinofilminde beýleki gahrymanlar hem bar - meýletin halas ediji we gözleg-halas ediş toparlary. Režissýor şeýle sahnalaryň üstünde işlän mahaly "Liza Alert" toparynyň öňbaşçylary bilen maslahatlaşypdyr.
Andreý Zwýagintsew halas ediş toparyny ssenariýa goşmagy barasynda söz açanda:
"Meni ýygy-ýygydan kinolarymda ýagşy gahrymanlaryň ýokdugyny aýdyp tankyt edýärler. Mundan beýläk tankyt etmek üçin başga argumentler gözlesinler. Halas edijiler ýaly ýagşy gahrymanlar tapmak kyndyr durmuşda" diýýär.
Režissýor täze kinofilminde hem hemişeki topary bilen işleşipdir. Filmiň ssenariýasynyň awtory Oleg Negin, operatory Mihail Kriçman, suratlaryň esasyny goýan Andreý Pankratow, prodýusseri bolsa Aleksandr Rodnýanskidir.
"Söýgüsizlik" atly kinofilm Moskwada we onuň töwereginde surata düşürilipdir. Aslynda filmiň surata düşürilmegi 2016-njy ýylyň güýzünde gutarmaly ekeni. Ýöne garyň garaşylandan ir ýagmaga başlamagy toparyň planlaryny üýtgedipdir. Gerek bolan sahnalary surata düşürmek üçin, topar tomusa garaşmaga mejbur bolupdyr.
Arakesmede bolsa Andreý Zwýagintsew öz döredijiliginde ilkinji gezek doly tamamlanmadyk kinofilmiň montažyna, ýagny kebşirlenme işine başlapdyr.
Kino resmi ýagdaýda 5-nji aprelde gaýtadan surata düşürilmäge başlanypdyr. Kann festiwalynyň emin agzalaryna filmi ibermegiň kesgitlenen senesi 10-njy aprel bolany üçin, täze kadrlary tassyklanan filme soň goşupdyrlar.
10-njy aprelde prodýusser Rodnýanski kinofilmi emin agzalara hödürlemek üçin, Pariže äkidipdir.
Üç gün soň Kann kinofilm festiwalynyň esasy sanawyna goýlan filmleri aýan eden festiwalyň müdiri Thierry Fremont ilki bilen Andreý Zwýagintsewiň kinosynyň adyny çekipdir we ony döwrebap rus kinosynyň täze başlangyjy diýip atlandyrypdyr.
"Söýgüsizlik" atly film Russiýanyň medeniýet ministrliginiň, Kino fondunyň we umuman alnanda hiç hili döwlet goldawy bolmazdan taýýarlanypdyr. Onuň taýýarlanmagyna Eurimages Ýewropa kino fondy, fransuz we nemes kino firmalary, Dardenn doganlaryň şereketi we haýyr-sahawatçy Gleb Fetisow gatnaşypdyr.
Ýeri gelende belläp geçmeli bolsa, film entek öz işini tamamlamaýan Berlin kinofestiwalynyň bazarynda halkara prokat hukugynyň satuwy taýdan rekord goýupdyr.
"Söýgüsizlik" atly film bütin Ýewropada halka hödürlenmek üçin satyn alnypdyr.
Kann kinobazarynda bolsa, ABŞ bilen beýleki ýurtlarda satuw şertnamalarynyň baglanyşylmagyna garaşylýar.
Andreý Zwýagintsewiň "Gaýdyş" atly filmi 2003-nji ýylda Wenesiýa halkara kino festiwalynyň esasy baýragy bolan "Altyn ýolbar" baýragyna, "Ýelena" atly kinosy hem 2011-nji ýylda Kann festiwalynyň "Hususy garaýyş" ugry boýunça emin agzalary toparynyň baýragyna mynasyp bolupdyr. "Lewiafan" atly kinofilmi 2014-nji ýylda Kann festiwalynda "iň gowy ssenariýa" ugrynda, 2015-nji ýylda "Altyn globus" bäsleşiginde hem "daşary ýurt dilinde iň gowy film" ugryndan ýeňiş gazanypdyr.
(Sanalyp geçilen baýraklar filmleriň gazanan ýeňişleriniň diňe belli bir bölegidir).


text:
Şu ýylyň 8–19-njy maýy aralygynda geçiriljek 71-nji Kann film festiwaly oskarly režissýor, eýranly Asgar Farhadiniň ispan dilindäki “Hemmeler bilýär” atly kinosy bilen açylar. Triller görnüşli bu ekran eserinde ispaniýaly artistler, ýanýoldaşlar Hawier Bardem bilen oskarly aktrisa Penelope Kruz baş keşpleri janlandyrýar. 12 günläp dowam etjek 71-nji Kann film festiwalynda eminlere awstraliýaly aktrisa Keýt Blanşett baştutanlyk eder. Festiwalda bäsleşjek filmleriň sanawy hem-de eminler topary öňümizdäki günlerde mälim ediler.
Golliwudyň tanymal aktrisasy Skarlett Ýohansson Ikinji jahan urşy baradaky täze filmde surata düşer. Ol “Jojo Rabbit” atly bu filmde ýesir düşen gyzyň keşbini ýerine ýetirer. Filme “Thor: Ragnarok” kinosy bilen adygan Taika Waititi režissýorlyk eder. Filmiň ssenarisini-de režissýoryň özi ýazyp, kinonyň surata alnyş işleri tomusdan öň başlanar. Ony geljek ýyl prokata çykarmaklyk meýilleşdirilýär.
Meşhur artistler — Ewan Raçel Wud, Riçard Jenkins, Jina Rodriges hem-de Debra Winger dagy režissýor Mirand Juliniň täze kinosynda surata düşerler. “Annapurna” we Bred Pittiň “Plan B Entertainment” şereketleriniň garamagyndaky film režissýoryň 3-nji kinosydyr. Ady we prokatda çykjak wagty häzirlikçe belli bolmadyk ekran eserinde ogurlyk wakasy barada gürrüň berler.
“Angel of Mine” atly triller görnüşli awstraliýa filminde baş keşpleri Iwonn Strahowski bilen Numi Rapaýs janlandyrar. Kim Farrant tarapyndan surata düşüriljek kino 2008-nji ýylda ekranlaşdyrylan fransuz filmi “L’Empreinte de L’Ange”-niň rimeýki bolar. Filmiň surata alnyş işleri golaýda başlanar. Farrant 2015-nji ýyldaky “Strangerland” kinosy bilen meşhurlyk gazanypdy.